				|

		52014PC0379

			Návrh NARIADENIE EURÓPSKEHO PARLAMENTU A RADY, ktorým sa mení nariadenie (ES) č. 184/2005 o štatistike Spoločenstva v oblasti platobnej bilancie, medzinárodného obchodu so službami a priamych zahraničných investícií, pokiaľ ide o prenesenie delegovaných a vykonávacích právomocí na Komisiu s cieľom prijať určité opatrenia /* COM/2014/0379 final - 2014/0194 (COD) */

			   	DÔVODOVÁ SPRÁVA
1.           KONTEXT NÁVRHU
V Zmluve o fungovaní Európskej únie (ZFEÚ) sa
rozlišuje medzi právomocami, ktoré sa môžu delegovať na Komisiu –
právomocami prijímať všeobecne záväzné nelegislatívne akty, ktorými sa
menia určité nepodstatné prvky určitého konkrétneho legislatívneho
aktu podľa článku 290 ods. 1 ZFEÚ (delegované akty), a vykonávacími
právomocami, ktoré sa majú preniesť na Komisiu, ak sú potrebné jednotné
podmienky vykonávania právne záväzných aktov Únie podľa článku 291
ods. 2 ZFEÚ (vykonávacie akty).
Vzhľadom na prijatie nariadenia Európskeho parlamentu a Rady (EÚ)
č. 182/2011 zo 16. februára 2011, ktorým sa ustanovujú pravidlá
a všeobecné zásady mechanizmu, na základe ktorého členské štáty
kontrolujú vykonávanie vykonávacích právomocí Komisie[1], sa Komisia zaviazala[2] preskúmať
legislatívne akty, ktoré v súčasnosti obsahujú odkazy na regulačný
postup s kontrolou, s ohľadom na kritériá stanovené v zmluve.
Celkovým cieľom je do konca siedmeho
funkčného obdobia Parlamentu (jún 2014) zo všetkých legislatívnych
nástrojov odstrániť všetky ustanovenia odkazujúce na regulačný postup
s kontrolou.
V súvislosti so zosúladením nariadenia Európskeho
parlamentu a Rady (ES) č. 184/2005 z 12. januára 2005 o štatistike
Spoločenstva v oblasti platobnej bilancie, medzinárodného obchodu so
službami a priamych zahraničných investícií[3]
s novými pravidlami ZFEÚ by sa vykonávacie právomoci, ktoré sú v
súčasnosti prenesené na Komisiu na základe uvedeného nariadenia, mali
zohľadniť tak, že sa Komisii udelí právomoc prijímať delegované
a/alebo vykonávacie akty.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Prebehli konzultácie s odbornou skupinou
pre makroekonomické štatistiky (Directors of macroeconomic statistics - DMES),
pracovnou skupinou pre platobnú bilanciu a Výborom pre platobnú bilanciu.
Posúdenie vplyvu nebolo potrebné.
3.           PRÁVNE PRVKY NÁVRHU
·      Zhrnutie navrhovaného opatrenia
Cieľom tohto návrhu je zmeniť
nariadenie (ES) č. 184/2005 tak, aby bolo v súlade s novým
inštitucionálnym kontextom.
Cieľom je najmä zistiť právomoci
udelené Komisii a na základe týchto právomocí stanoviť vhodný postup na
prijímanie opatrení.
Navrhuje sa splnomocniť Komisiu na prijímanie delegovaných aktov
vtedy, keď je z dôvodov hospodárskych a technických zmien potrebné
aktualizovať požiadavky na údaje vrátane termínov
na predkladanie, ako aj prieskumov, rozšírenia a vylučovania dátových
tokov uvedených v prílohe I a keď je potrebné
aktualizovať vymedzenie pojmov uvedené v prílohe II.
Okrem toho sú potrebné jednotné podmienky
vykonávania nariadenia (ES) č. 184/2005 z hľadiska podávania správ o
kvalite. Navrhuje sa preto, aby sa Komisii v súlade s postupom preskúmania
stanoveným v článku 5 nariadenia (EÚ) č. 182/2011 udelili vykonávacie
právomoci v záujme prijatia spoločných noriem kvality
a harmonizácie obsahu a periodicity správ o kvalite.
·      Zjednodušenie Európskeho štatistického systému
V nariadení Európskeho parlamentu a Rady (ES) č. 223/2009 z 11.
marca 2009 o európskej štatistike[4]
sa Európsky štatistický systém (ďalej len „ESS“) definoval ako partnerstvo
medzi štatistickým orgánom Únie, ktorým je Komisia (Eurostat), a národnými
štatistickými úradmi a inými vnútroštátnymi orgánmi zodpovednými v každom
členskom štáte za rozvoj, tvorbu a šírenie európskej štatistiky.
Výbor pre Európsky štatistický systém (ďalej len „výbor pre ESS“),
zriadený článkom 7 nariadenia (ES) č. 223/2009, sa považuje za
zastrešujúci výbor v rámci ESS. Pomáha Komisii pri výkone jej vykonávacích
právomocí v určitých štatistických oblastiach. Nepatrí sem platobná
bilancia, medzinárodný obchod so službami a priame zahraničné
investície.
V týchto oblastiach pomáha Komisii v zmysle článku 11
nariadenia (ES) č. 184/2005 Výbor pre platobnú bilanciu.
Komisia navrhuje novú štruktúru ESS, ktorou sa
má zlepšiť koordinácia a partnerstvo v jasnej pyramídovej štruktúre v
rámci ESS, pričom výbor pre ESS má byť najvyšším strategickým
orgánom. Jedným z aspektov tohto zjednodušenia je sústrediť
komitologické právomoci do výboru pre ESS. Vo februári 2012[5] výbor pre ESS tento
nový prístup podporil.
Preto sa tiež navrhuje zmeniť nariadenie
(ES) č. 184/2005 tak, že sa odkazy na Výbor pre platobnú bilanciu nahradia
odkazom na výbor pre ESS.
·
Právny základ
Článok 338 ods. 1 Zmluvy o fungovaní
Európskej únie.
·
Výber nástroja
Nariadenie Európskeho parlamentu a Rady.
4.           VPLYV NA ROZPOČET
Návrh nemá žiadny vplyv na rozpočet EÚ.
5.           NEPOVINNÉ PRVKY
Žiadne
·
Európsky hospodársky priestor
Navrhovaný akt sa týka záležitostí EHP,
a preto by sa mal rozšíriť na Európsky hospodársky priestor.
2014/0194 (COD)
Návrh
NARIADENIE EURÓPSKEHO PARLAMENTU A RADY,
ktorým sa mení nariadenie (ES) č. 184/2005
o štatistike Spoločenstva v oblasti platobnej bilancie, medzinárodného
obchodu so službami a priamych zahraničných investícií, pokiaľ ide o
prenesenie delegovaných a vykonávacích právomocí na Komisiu s cieľom
prijať určité opatrenia
(Text s významom pre EHP)
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní
Európskej únie, a najmä na jej článok 338 ods. 1,
so zreteľom na návrh Európskej komisie,
po postúpení návrhu legislatívneho aktu
národným parlamentom,
konajúc v súlade s riadnym legislatívnym
postupom,
keďže:
(1)       V dôsledku nadobudnutia
platnosti Zmluvy o fungovaní Európskej únie (ďalej len „zmluva“) by sa
právomoci prenesené na Komisiu mali zosúladiť s článkami 290 a 291
zmluvy.
(2)       Vzhľadom na prijatie nariadenia Európskeho parlamentu a Rady (EÚ)
č. 182/2011[6]
sa Komisia zaviazala[7]
preskúmať legislatívne akty, ktoré v súčasnosti obsahujú odkazy na
regulačný postup s kontrolou, s ohľadom na kritériá stanovené v
zmluve.
(3)       Komisia by mala mať
právomoc prijímať delegované akty podľa článku 290 ZFEÚ, aby
mohla dopĺňať alebo meniť určité nepodstatné prvky
legislatívnych aktov najmä s ohľadom na hospodársky, sociálny a technický
vývoj. Komisia by mala zabezpečiť, aby tieto delegované akty
nespôsobovali významné dodatočné administratívne zaťaženie
členských štátov alebo respondentov.
(4)       Nariadenie (ES) č. 184/2005[8] v oblasti platobnej
bilancie, medzinárodného obchodu so službami a priamych zahraničných
investícií obsahuje odkazy na regulačný postup s kontrolou a preto by sa
malo preskúmať s ohľadom na kritériá stanovené v zmluve.
(5)       V súvislosti so
zosúladením nariadenia (ES) č.
184/2005 s novými pravidlami zmluvy by sa vykonávacie právomoci, ktoré sú v
súčasnosti prenesené na Komisiu, mali zohľadniť tak, že sa
Komisii udelí právomoc prijímať delegované a vykonávacie akty.
(6)       Komisii by mala byť
delegovaná právomoc prijímať akty v súlade s článkom 290
zmluvy vtedy, keď je z dôvodov hospodárskych a technických zmien
potrebné aktualizovať požiadavky na údaje vrátane termínov
na predkladanie, ako aj preskúmania, rozšírenia a vylučovania
dátových tokov uvedených v prílohe I a keď je potrebné
aktualizovať vymedzenie pojmov uvedené v prílohe II.
(7)       Je mimoriadne dôležité, aby
Komisia počas svojich prípravných prác uskutočňovala náležité
konzultácie, a to aj na odbornej úrovni. Pri príprave a vypracúvaní
delegovaných aktov by Komisia mala zabezpečiť súčasné,
včasné a vhodné postúpenie príslušných dokumentov Európskemu
parlamentu a Rade.
(8)       S cieľom
zabezpečiť jednotné podmienky vykonávania nariadenia (ES) č. 184/2005
by sa Komisii mali udeliť vykonávacie právomoci v záujme prijatia
spoločných noriem kvality a harmonizácie obsahu a periodicity
správ o kvalite. Tieto právomoci by sa mali vykonávať v súlade
s nariadením (EÚ) č. 182/2011.
(9)       Výbor pre platobnú
bilanciu uvedený v článku 11 nariadenia (ES) č. 184/2005
poskytuje Komisii poradenstvo a pomáha jej pri výkone jej vykonávacích
právomocí.
(10)     V rámci stratégie pre novú
štruktúru Európskeho štatistického systému (ESS), ktorou sa má zlepšiť
koordinácia a partnerstvo v jasnej pyramídovej štruktúre v rámci ESS, by mal Výbor pre Európsky
štatistický systém zriadený nariadením (ES) č. 223/2009[9] plniť poradnú
úlohu a pomáhať Komisii pri výkone jej vykonávacích právomocí.
(11)     Na tento účel by sa malo
nariadenie (ES) č. 184/2005 zmeniť tak, že sa odkazy na Výbor pre
platobnú bilanciu nahradí odkazom na výbor pre ESS.
(12)     Dobrá operatívna spolupráca,
ktorá v súčasnosti existuje medzi národnými centrálnymi bankami a
národnými štatistickými úradmi, ako aj medzi Eurostatom a Európskou centrálnou
bankou, je silnou stránkou, ktorá by sa mala zachovať a ďalej rozvíjať
v kontexte zlepšovania celkovej harmonizácie a kvality štatistiky platobnej
bilancie, finančnej štatistiky, štatistiky verejných financií,
makroekonomickej štatistiky a národných účtov. Národné centrálne banky by
sa naďalej intenzívne podieľali na príprave všetkých rozhodnutí
spojených s platobnou bilanciou, medzinárodným obchodom so službami a priamymi
zahraničnými investíciami, a to účasťou v príslušnej expertnej
skupine Komisie zodpovednej za tieto oblasti. Strategickú spoluprácu medzi ESS
a ESCB koordinuje Európske štatistické fórum vytvorené na základe
memoranda o porozumení v oblasti spolupráce medzi členmi Európskeho
štatistického systému a členmi Európskeho systému centrálnych bánk[10], ktoré bolo podpísané 24.
apríla 2013.
(13)     V záujme
zabezpečenia právnej istoty by postupy prijímania opatrení, ktoré sa
začali, ale neboli ukončené pred nadobudnutím účinnosti tohto
nariadenia, nemali byť týmto nariadením dotknuté.
(14)     Nariadenie (ES) č. 184/2005
by sa preto malo zodpovedajúcim spôsobom zmeniť,
PRIJALI TOTO NARIADENIE:
Článok 1
Nariadenie (ES) č. 184/2005 sa mení takto:
1.           V článku 2 sa dopĺňa
tento odsek:
„3. Komisii sa udeľuje právomoc prijímať delegované akty
v súlade s článkom 10 vtedy, keď je z dôvodov
hospodárskych a technických zmien potrebné aktualizovať požiadavky
na údaje vrátane termínov na predkladanie, ako aj preskúmania,
rozšírenia a vylučovania dátových tokov uvedených v prílohe
I a keď je potrebné aktualizovať vymedzenie pojmov uvedené
v prílohe II.“
2.           V článku 4 sa odsek 3 nahrádza
takto:
„3. Komisia prostredníctvom
vykonávacích aktov určí spoločné normy kvality, ako aj obsah
a periodicitu správ o kvalite, s prihliadnutím na dôsledky v oblasti
nákladov na zber a zostavovanie údajov, ako aj na významné zmeny, ktoré sa
týkajú zberu údajov.
Uvedené
vykonávacie akty sa prijmú v súlade s postupom preskúmania uvedeným v
článku 11 ods. 2.
Na základe správ o kvalite Komisia vyhodnocuje kvalitu zasielaných
údajov, pričom jej pomáha Výbor pre Európsky štatistický systém uvedený v
článku 11 ods. 1.
Toto vyhodnotenie Komisie sa zasiela pre informáciu Európskemu
parlamentu.“
3.           Článok 10 sa nahrádza takto:
„Článok 10
Výkon delegovaných právomocí
1.         Právomoc prijímať delegované
akty sa Komisii udeľuje za podmienok stanovených v tomto článku.
2.         Komisia pri výkone právomoci
delegovanej v článku 2 ods. 3 zabezpečí, aby delegované akty
nespôsobovali významné dodatočné administratívne zaťaženie
členských štátov a respondentov.
3.         Právomoc prijímať delegované
akty uvedená v článku 2 ods. 3 sa Komisii udeľuje na neurčité
obdobie od [Úrad pre publikácie: vložiť presný dátum nadobudnutia
účinnosti nariadenia o zmene].
4.         Delegovanie právomoci uvedené v
článku 2 ods. 3 môže Európsky parlament alebo Rada kedykoľvek
odvolať.
Rozhodnutím o odvolaní sa ukončuje
delegovanie právomoci v ňom uvedenej. Rozhodnutie nadobúda
účinnosť dňom nasledujúcim po jeho uverejnení v Úradnom
vestníku Európskej únie alebo k neskoršiemu dátumu, ktorý je v ňom
určený. Nie je ním dotknutá platnosť delegovaných aktov, ktoré už
nadobudli účinnosť.
5.         Komisia oznamuje delegovaný akt
Európskemu parlamentu a Rade súčasne, a to hneď po jeho prijatí.
6.         Delegovaný akt prijatý podľa
článku 2 ods. 3 nadobudne účinnosť len vtedy, ak do dvoch
mesiacov od oznámenia tohto aktu Európskemu parlamentu a Rade voči nemu
Európsky parlament alebo Rada nevznesú žiadne námietky, alebo ak pred uplynutím
tejto lehoty Európsky parlament aj Rada informovali Komisiu, že nevznesú
námietky. Na podnet Európskeho parlamentu alebo Rady sa táto lehota
predĺži o dva mesiace.“
4.           Článok 11 sa nahrádza takto:
„Článok 11
Výbor
1.         Komisii pomáha Výbor pre Európsky
štatistický systém zriadený nariadením Európskeho parlamentu a Rady (ES)
č. 223/2009 z 11. marca 2009 o európskej štatistike(*). Uvedený výbor je
výborom v zmysle nariadenia Európskeho parlamentu a Rady (EÚ)
č. 182/2011 zo 16. februára 2011, ktorým sa ustanovujú pravidlá
a všeobecné zásady mechanizmu, na základe ktorého členské štáty
kontrolujú vykonávanie vykonávacích právomocí Komisie(**).
2.         Ak sa odkazuje na tento odsek,
uplatňuje sa článok 5 nariadenia (EÚ) č. 182/2011.“
_______________________
(*) Ú. v. EÚ L 87, 31.3.2009, s. 164.
(**) Ú. v. EÚ L 55, 28.2.2011, s. 13.
Článok 2
Týmto nariadením nie sú dotknuté postupy
prijímania opatrení stanovené v nariadení (ES) č. 184/2005, ktoré sa
začali, ale neboli ukončené pred nadobudnutím účinnosti tohto
nariadenia.
Článok 3
Toto nariadenie nadobúda účinnosť
dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné
v celom rozsahu a priamo uplatniteľné vo všetkých členských
štátoch.
V Bruseli
Za Európsky parlament                                 za
Radu
predseda
[1]               Ú. v. EÚ L 55,
28.2.2011, s. 13.
[2]               Ú. v. EÚ L 55, 28.2.2011, s. 19.
[3]               Ú. v. EÚ L 35, 8.2.2005, s. 23.
[4]               Ú. v. EÚ L 87, 31.3.2009, s. 164.
[5]               12. zasadnutie výboru pre ESS, 12. februára 2012.
[6]               Nariadenie
Európskeho parlamentu a Rady (EÚ) č. 182/2011 zo 16. februára 2011, ktorým
sa ustanovujú pravidlá a všeobecné zásady mechanizmu, na základe ktorého
členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).
[7]               Ú. v. EÚ L 55, 28.2.2011, s. 19.
[8]               Nariadenie Európskeho parlamentu a Rady (ES) č.
184/2005 z 12. januára 2005 o štatistike Spoločenstva v oblasti platobnej
bilancie, medzinárodného obchodu so službami a priamych zahraničných
investícií (Ú. v. EÚ L 35, 8.2.2005, s. 23).
[9]               Nariadenie Európskeho parlamentu a Rady (ES)
č. 223/2009 z 11. marca 2009 o európskej štatistike
(Ú. v. EÚ L 87, 31.3.2009, s. 164).
[10]             http://epp.eurostat.ec.europa.eu/cache/ITY_PUBLIC/MOU_ESS_ESCB/EN/MOU_ESS_ESCB-EN.PDF


title: Návrh nariadenie rady, ktorým sa mení a dopĺňa nariadenie (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)

text:
Dôležité právne oznámenie

|

52006PC0237

	[pic] | KOMISIA EURÓPSKYCH SPOLOČENSTIEV |Brusel, 24.5.2006KOM(2006) 237 v konečnom znení2006/0082 (CNS)NávrhNARIADENIE RADY,ktorým sa mení a dopĺňa nariadenie (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)(predložená Komisiou)DÔVODOVÁ SPRÁVA1.  V článku 69 ods. 6 nariadenia (ES) č. 1698/2005 sa stanovuje strop prostriedkov štrukturálnych výdavkov Spoločenstva v oprávnených regiónoch za rok podľa konvergenčného cieľa ( takzvané „ustanovenie o krytí“) a v článku 70 ods. 3 a 4 daného nariadenia sa stanovujú sadzby príspevku EPFRV.2.  V dohode Európskej rady o finančnom výhľade na roky 2007 – 2013 sa stanovili stropy prostriedkov štrukturálnych výdavkov Spoločenstva v oprávnených regiónoch za rok, ktoré sú oprávnené podľa konvergenčného cieľa, ktorý sa uplatňuje na každý príslušný, jednotlivý členský štát, pričom tieto stropy sú odlišné od stropov stanovených v článku 69 ods. 6 nariadenia (ES) č. 1698/2005.3.  Taktiež podľa tejto dohody sa Portugalskej republike, ktorá nemusí podliehať vnútroštátnej požiadavke spolufinancovania, ako sa ustanovuje v článku 70 ods. 3 a 4 nariadenia (ES) č. 1698/2005, pridelila suma 320 miliónov eur.4.  S cieľom zosúladiť „ustanovenie o krytí“ s dohodou Európskej rady a taktiež s príslušným ustanovením právnych predpisov Spoločenstva, ktoré upravujú štrukturálne fondy a kohézny fond na obdobie rokov 2007 – 2013, a oslobodiť Portugalsko od uplatňovania požiadavky spolufinancovania na sumu 320 miliónov eur je potrebné zmeniť a doplniť nariadenie (ES) č. 1698/2005.2006/0082 (CNS)NávrhNARIADENIE RADY,ktorým sa mení a dopĺňa nariadenie (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 37 a 299 ods. 2,so zreteľom na návrh Komisie,so zreteľom na stanovisko Európskeho parlamentu[1],so zreteľom na stanovisko Európskeho hospodárskeho a sociálneho výboru[2],so zreteľom na stanovisko Výboru regiónov[3],keďže:5.  V článku 69 ods. 6 nariadenia Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFDR)[4] sa stanovuje strop prostriedkov štrukturálnych výdavkov Spoločenstva v oprávnených regiónoch za rok podľa konvergenčného cieľa a v článku 70 ods. 3 a 4 daného nariadenia sa stanovujú sadzby príspevku EPFRV.6.  Vo finančnom výhľade na roky 2007 – 2013, na ktorom sa v decembri 2005 dohodla Európska rada, stropy prostriedkov štrukturálnych výdavkov Spoločenstva v oprávnených regiónoch za rok v oprávnených regiónoch podľa konvergenčného cieľa, ktoré sa majú uplatniť na každý príslušný, jednotlivý členský štát, sa stanovili na inej úrovni, ako je strop stanovený v článku 69 ods. 6 nariadenia (ES) č. 1698/2005.7.  V súlade s finančným výhľadom na roky 2007 – 2013 bola suma 320 miliónov eur sa Portugalsku pridelila suma, ktorá nemusí podliehať vnútroštátnej požiadavke spolufinancovania, ako sa ustanovuje v článku 70 ods. 3 a 4 nariadenia (ES) č. 1698/205.8.  Nariadenie (ES) č. 1698/2005 by sa malo zodpovedajúcim spôsobom zmeniť a doplniť,PRIJALA TOTO NARIADENIE:Článok 1Nariadenie (ES) č. 1698/2005 sa mení a dopĺňa takto:1) Odsek 6 článku 69 sa nahrádza takto:„6. Komisia zabezpečí, aby celkové ročné prostriedky pridelené z EPFRV, ktoré pre každý členský štát pochádzajú z Usmerňovacej sekcie EPUZF podľa tohto nariadenia a z EFRR, ESF a KF podľa právnych predpisov Spoločenstva ustanovujúcich všeobecné pravidlá, ktorými sa spravujú tieto fondy na obdobie od 1. januára 2007 do 31. decembra 2013 vrátane príspevku EFRR podľa právnych predpisov Spoločenstva, ktorými sa spravuje nástroj Európskeho susedstva, a z predvstupového nástroja podľa právnych predpisov Spoločenstva, ktorými sa spravuje uvedený nástroj, a z časti FNURH, ktorá prispieva na konvergenčný cieľ, nepresiahli nasledujúce stropy:-  3,7893 % HDP členských štátov, ktorých priemerný HND na osobu za roky 2001 – 2003 je nižší ako 40 % priemeru EU-25,-  3,7135 % HDP členských štátov, ktorých priemerný HND na osobu za roky 2001 – 2003 sa rovná 40 % alebo je vyšší ako 40 % a nižší ako 50 % priemeru štátov EU-25,-  3,6188 % HDP členských štátov, ktorých priemerný HND na osobu za roky 2001 – 2003 sa rovná 50 % alebo je vyšší ako 50 % a nižší ako 55 % priemeru štátov EU-25,-  3,5240 % HDP členských štátov, ktorých priemerný HND na osobu za roky 2001 – 2003 sa rovná 55 % alebo je vyšší ako 55 % a nižší ako 60 % priemeru štátov EU-25,-  3,4293 % HDP členských štátov, ktorých priemerný HND na osobu za roky 2001 – 2003 sa rovná 60 % alebo je vyšší ako 60 % a nižší ako 65 % priemeru štátov EU-25,-  3,3346 % HDP členských štátov, ktorých priemerný HND na osobu za roky 2001 – 2003 sa rovná 65 % alebo je vyšší ako 65 % a nižší ako 70 % priemeru štátov EU-25,-  3,2398 % HDP členských štátov, ktorých priemerný HND na osobu za roky 2001 – 2003 sa rovná 70 % alebo je vyšší ako 70 % a nižší ako 75 % priemeru štátov EU-25,-  ďalej sa maximálna úroveň prevodu znižuje o 0,09 percentuálnych bodov HDP za každé zvýšenie 5 percentuálnych bodov priemerného HND na osobu za roky 2001 – 2003 v porovnaní s priemerom EU-25.Výpočty Komisie HDP vychádzajú zo štatistiky uverejnenej v apríli 2005. Miery rastu HDP pre jednotlivé štáty na roky 2007 – 2013, ako ich Komisia v apríli odhadla, sa uplatňujú pre každý členský štát samostatne.Ak sa v roku 2010 preukáže, že kumulovaný HDP na roky 2007 – 2009 ktoréhokoľvek členského štátu sa odchýlil o viac ako ± 5 % od kumulovaného HDP odhadovaného podľa odseku 3 vrátane následkov zmien výmenných kurzov, sumy pridelené danému členskému štátu podľa odseku 1 za toto obdobie sa podľa toho upravia. Celkový čistý účinok, pozitívny alebo negatívny, týchto úprav nesmie presiahnuť 3 000 miliónov eur. V každom prípade, ak je čistý účinok pozitívny, celkové dodatočné zdroje sa obmedzia na úroveň nevyčerpaných výdavkov voči maximálnym zdrojom dostupným na viazané finančné prostriedky zo štrukturálnych fondov a z kohézneho fondu na roky 2007 – 2010. Konečné úpravy sa rozložia v rovnakom pomere na roky 2011 – 2013.S cieľom zohľadniť hodnotu poľského zlotého počas referenčného obdobia výsledok uplatňovania percentuálnej sadzby uvedenej v prvom pododseku pre Poľsko sa vynásobí koeficientom 1,04 až do obdobia preskúmania, ktoré je uvedené v treťom pododseku.“2) Do článku 70 sa vkladá tento odsek:„4a. Odseky 3 a 4 sa neuplatňujú v Portugalsku na sumu 320 miliónov eur.“Článok 2Toto nariadenie nadobúda účinnosť dňom jeho uverejnenia v Úradnom vestníku Európskej únie.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa RadupredsedaFINANČNÝ VÝKAZ |1. | ROZPOČTOVÁ POLOŽKA: 05 04 05 01 | PRIDELENÉ ROZPOČTOVÉ PROSTRIEDKY (PNR 2007): 12 343 028 111 EUR |2. | NÁZOV: Nariadenie Rady, ktorým sa mení a dopĺňa nariadenie (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) |3. | PRÁVNY ZÁKLAD: Článok 37 a článok 299 ods. 2 zmluvy. |4. | CIELE: Je potrebné zmeniť a doplniť nariadenie (ES) č. 1698/2005: 1) s cieľom zosúladiť „ustanovenie o krytí“ s dohodou Európskej rady a taktiež s príslušným ustanovením právnych predpisov Spoločenstva, ktorými sa upravujú štrukturálne fondy a kohézny fond na obdobie rokov 2007 – 2013, 2) oslobodiť Portugalsko od uplatňovania požiadavky spolu financovania na sumu 320 miliónov eur. |5. | FINANČNÉ DÔSLEDKY | 12-MESAČNÉ OBDOBIE (mil. EUR) | BEŽNÝ ROZPOČTOVÝ ROK 2006 (mil. EUR) | NASLEDUJÚCI ROZPOČTOVÝ ROK 2007 (mil. EUR) |5.0 | VÝDAVKY – ÚČTOVANÉ Z ROZPOČTU ES (NÁHRADY / INTERVENCIE) – VÝDAVKY NÁRODNÝCH ORGÁNOV – INÉ | – | – | – |5.1 | PRÍJMY – VLASTNÉ ZDROJE ES (POPLATKY / CLO) – NÁRODNÉ | – | – | – |2008 | 2009 | 2010 | 2011 | 2012 | 2013 |5.0.1 | ODHADOVANÉ VÝDAVKY | – | – | – | (1) | (1) | (1) |5.1.1 | ODHADOVANÉ PRÍJMY | – | – | – | – | – | – |5.2 | SPÔSOB VÝPOČTU: – |6.0 | MOŽNO PROJEKT FINANCOVAŤ Z PRIDELENÝCH ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | ÁNO NIE |6.1 | MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? | ÁNO NIE |6.2 | BUDE POTREBNÝ DOPLŇUJÚCI ROZPOČET? | ÁNO NIE |6.3 | BUDE POTREBNÉ ZAČLENIŤ PRIDELENÉ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE |POZNÁMKY: (1) Navrhované zmeny a doplnenia nebudú mať za následok prečerpanie voči celkovému balíku pre štrukturálne fondy. |[1] Ú. v. EÚ C ..., ..., s. ....[2] Ú. v. EÚ C ..., ..., s. ....[3] Ú. v. EÚ C …, …, s. .[4] Ú. v. EÚ L 277, 21.10.2005, s. 1.


Dôležité právne oznámenie

|

52008PC0250

Návrh na nariadenie rady, ktorým sa mení a dopĺňa nariadenie (ES) č. 974/98, pokiaľ ide o zavedenie eura na Slovensku  /* KOM/2008/0250 v konečnom znení - CNB 2008/0096 */

	[pic] | KOMISIA EURÓPSKYCH SPOLOČENSTIEV |Brusel, 7.5.2008KOM(2008) 250 v konečnom znení2008/0096 (CNB)Návrh naNARIADENIE RADY,ktorým sa mení a dopĺňa nariadenie (ES) č. 974/98, pokiaľ ide o zavedenie eura na Slovensku(predložená Komisiou)DÔVODOVÁ SPRÁVA1. Súvislosti návrhuDňa 7. mája 2008 Komisia v súlade s článkom 122 ods. 2 Zmluvy o ES prijala návrh na rozhodnutie Rady, v ktorom sa uvádza, že Slovensko spĺňa potrebné podmienky na prijatie jednotnej meny a že výnimka pre Slovensko sa zrušuje s účinnosťou od 1. januára 2009.V prípade kladného rozhodnutia bude musieť Rada prijať aj ostatné opatrenia nevyhnutné na zavedenie eura na Slovensku.Nariadením Rady (ES) č. 974/98 o zavedení eura[1] sa upravuje počiatočné zavedenie eura v členských štátoch eurozóny prvej vlny a Grécka[2]. Toto nariadenie bolo zmenené a doplnené:– nariadením (ES) č. 2169/2005 s cieľom pripraviť ďalšie rozšírenie eurozóny,– nariadením (ES) č. 1647/2006 s cieľom zahrnúť Slovinsko (ktoré prijalo euro 1. januára 2007),– nariadením (ES) č. 835/2007 s cieľom zahrnúť Cyprus, (ktorý prijal euro 1. januára 2008),– nariadením (ES) č. 836/2007 s cieľom zahrnúť Maltu, (ktorá prijala euro 1. januára 2008).Aby sa však nariadenie (ES) 974/98 vzťahovalo aj na Slovensko, je potrebné do uvedeného nariadenia doplniť odkaz na tento členský štát. Predkladaný návrh obsahuje potrebné zmeny a doplnenia k predmetnému nariadeniu.V pláne prechodu Slovenska na euro sa uvádza, že by sa mal použiť scenár „veľkého tresku“, t. j. že prijatie eura ako slovenskej meny a zavedenie eurobankoviek a euromincí by mali prebehnúť súčasne.2. Právne aspekty2.1. Právny základPrávnym základom tohto návrhu je článok 123 ods. 5 Zmluvy o ES, ktorý umožňuje prijatie ďalších opatrení nevyhnutných na zavedenie eura v členskom štáte, pre ktorý bola výnimka zrušená podľa článku 122 ods. 2 Zmluvy o ES.O návrhu Komisie sa Rada uznesie po konzultácii s ECB jednomyseľným hlasovaním členských štátov, na ktoré sa nevzťahuje výnimka, a dotknutého členského štátu.2.2. Subsidiarita a proporcionalitaNávrh patrí do výhradnej pôsobnosti Spoločenstva. Zásada subsidiarity sa preto neuplatňuje.Predložená iniciatíva neprekračuje rámec nevyhnutný na dosiahnutie jej cieľa, a preto je v súlade so zásadou proporcionality.2.3. Výber právneho nástrojaJediným vhodným právnym nástrojom na zmenu a doplnenie nariadenia Rady (ES) č. 974/98 o zavedení eura je nariadenie.3. Vplyv na rozpočetNávrh nemá vplyv na rozpočet Spoločenstva.4. Komentár k jednotlivým článkom4.1. Článok 1V súlade s článkom 1 písm. a) a článkom 1a nariadenia (ES) č. 974/98 sa v tabuľke v prílohe k tomuto nariadeniu uvádzajú účastnícke štáty a určuje sa dátum prijatia eura, dátum prechodu na hotovostné euro a prípadné „dobiehacie obdobie“ pre všetky tieto členské štáty. Podľa článku 1 písm. i) nariadenia (ES) č. 974/98 môže „dobiehacie obdobie“ platiť len pre tie členské štáty, v ktorých dátum prijatia eura a dátum prechodu na hotovostné euro pripadá na ten istý deň. Toto sa netýkalo jedenástich členských štátov, ktoré prijali euro od 1. januára 1999, ani Grécka, ktoré prijalo euro 1. januára 2001. Dátum prijatia eura v Slovinsku, na Cypre a na Malte bol totožný s dátumom prechodu na hotovostné euro (v prípade Slovinska 1. január 2007 a v prípade Cypru a Malty 1. január 2008), ale tieto krajiny sa rozhodli, že nebudú mať „dobiehacie obdobie“. V pláne Slovenska týkajúcom sa prechodu na euro je stanovený taktiež rovnaký deň prijatia eura a prechodu na hotovostné euro (1. január 2009), pričom sa tento členský štát rozhodol, že nebude mať „dobiehacie obdobie“.Týmto článkom sa Slovensko a nasledujúce príslušné údaje o tomto členskom štáte doplňujú do tabuľky v prílohe nariadenia (ES) č. 974/98 v poradí podľa protokolu.Členský štát | Termín prijatia eura | Termín prechodu na hotovostné euro | Členský štát s „dobiehacím obdobím“ |„Slovensko | 1. januára 2009 | 1. januára 2009 | Nie“ |4.2. Článok 2V tomto článku sa stanovuje dátum nadobudnutia účinnosti nariadenia na 1. januára 2009, čím sa zabezpečí, že jeho uplatňovanie bude v súlade s lehotami ostatných právnych aktov Rady týkajúcich sa prijatia eura na Slovensku, t. j. s dátumom zrušenia výnimky a dátumom nadobudnutia platnosti prevodného kurzu slovenskej koruny.2008/0096 (CNB)Návrh naNARIADENIE RADY,ktorým sa mení a dopĺňa nariadenie (ES) č. 974/98, pokiaľ ide o zavedenie eura na SlovenskuRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 123 ods. 5,so zreteľom na návrh Komisie[3],so zreteľom na stanovisko Európskej centrálnej banky[4],keďže:(1) Nariadením Rady (ES) č. 974/98 z 3. mája 1998 o zavedení eura[5] sa zabezpečuje výmena mien za euro v členských štátoch, ktoré splnili potrebné podmienky na prijatie jednotnej meny v čase, keď Spoločenstvo vstúpilo do tretej etapy hospodárskej a menovej únie.(2) Nariadením Rady (ES) č. 2596/2000[6] sa zmenilo a doplnilo nariadenie (ES) č. 974/98 s cieľom zabezpečiť výmenu gréckej meny za euro.(3) Nariadením Rady (ES) č. 2169/2005[7] sa zmenilo a doplnilo nariadenie 974/98 s cieľom zabezpečiť prípravu následného zavedenia eura v členských štátoch, ktoré euro ako jednotnú menu zatiaľ nezaviedli.(4) Nariadením Rady (ES) č. 1647/2006[8] sa zmenilo a doplnilo nariadenie (ES) č. 974/98 s cieľom zabezpečiť výmenu slovinskej meny za euro.(5) Nariadením Rady (ES) č. 835/2007[9] sa zmenilo a doplnilo nariadenie (ES) č. 974/98 s cieľom zabezpečiť výmenu cyperskej meny za euro.(6) Nariadením Rady (ES) č. 836/2007[10] sa zmenilo a doplnilo nariadenie (ES) č. 974/98 s cieľom zabezpečiť výmenu maltskej meny za euro.(7) Podľa článku 4 Aktu o pristúpení z roku 2003 je Slovensko členským štátom, pre ktorý platí výnimka v zmysle článku 122 Zmluvy.(8) Slovensko na základe rozhodnutia Rady 2008/../ES z ... ... 2008 o prijatí eura ako jednotnej meny na Slovensku 1. januára 2009[11] a v súlade s článkom 122 ods. 2 Zmluvy spĺňa podmienky na prijatie jednotnej meny a výnimka pre Slovensko sa zrušuje s účinnosťou od 1. januára 2009.(9) Pre zavedenie eura na Slovensku je potrebné rozšíriť platnosť ustanovení o zavedení eura uvedených v nariadení (ES) č. 974/98 aj na Slovensko.(10) Plán prechodu Slovenska na euro stanovuje, že eurobankovky a euromince sa v tomto členskom štáte majú stať zákonným platidlom dňom prijatia eura za jeho menu. Z toho vyplýva, že dátumom prijatia eura a prechodu na hotovostné euro je 1. január 2009. „Dobiehacie obdobie“ by sa nemalo uplatniť.(11) Nariadenie (ES) č. 974/98 by sa preto malo zodpovedajúcim spôsobom zmeniť a doplniť,PRIJALA TOTO NARIADENIE:Článok 1Príloha k nariadeniu (ES) č. 974/98 sa mení a dopĺňa v súlade s prílohou k tomuto nariadeniu.Článok 2Toto nariadenie nadobúda účinnosť 1. januára 2009.Toto nariadenie je záväzné v celom rozsahu a priamo uplatniteľné v členských štátoch v súlade so Zmluvou o založení Európskeho spoločenstva.V BruseliZa RadupredsedaPrílohaDo prílohy k nariadeniu (ES) č. 974/98 sa medzi údaje za Slovinsko a Fínsko vkladá tento riadok:Členský štát | Termín prijatia eura | Termín prechodu na hotovostné euro | Členský štát s „dobiehacím obdobím“ |- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -„Slovensko | 1. januára 2009 | 1. januára 2009 | Nie“ |[1] Ú. v. ES L 139, 11.5.1998, s. 1. Nariadenie naposledy zmenené a doplnené nariadením Rady (ES) č. 1647/2006 zo 7. novembra 2006 (Ú. v. EÚ L 309, 9.11.2006, s. 2).[2] Porov. nariadenie Rady (ES) č. 2596/2000 z 27. novembra 2000, ktorým sa mení a dopĺňa nariadenie Rady (ES) č. 974/98 o zavedení eura (Ú. v. ES L 300, 29.11.2000, s. 2).[3] Ú. v. EÚ C , , s. .[4] Ú. v. EÚ C , , s. .[5] Ú. v. ES L 139, 11.5.1998, s. 1. Nariadenie naposledy zmenené a doplnené nariadením Rady (ES) č. xxx/2007 (Ú. v. EÚ ., ., s. ).[6] Ú. v. ES L 300, 29.11.2000, s. 2.[7] Ú. v. EÚ L 346, 29.12.2005, s. 1.[8] Ú. v. EÚ L 309, 9.11.2006, s. 2.[9] Ú. v. EÚ L , , s. .[10] Ú. v. EÚ L , , s. .[11] Ú. v. EÚ L , , s. .


title: Návrh nariadenie rady týkajúce sa implementácie dohody, ktorú uzavrelo ES po rokovaniach v rámci článku XXIV ods. 6 GATT z roku 1994, ktorým sa mení a dopĺňa Dodatok I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku

text:
Dôležité právne oznámenie

|

52005PC0450

Návrh Odporúčania Európskeho Parlamentu a Rady týkajúceho sa medzinárodnej mobility v rámci Spoločenstva na účely vzdelávania a odbornej prípravy - Európska charta kvality mobility  /* KOM/2005/0450 v konečnom znení - COD 2005/0179 */

	[pic] | KOMISIA EURÓPSKYCH SPOLOČENSTIEV |Brusel, 23.9.2005KOM(2005) 450 v konečnom znení2005/0179 (COD)NávrhODPORÚČANIA EURÓPSKEHO PARLAMENTU A RADYtýkajúceho sa medzinárodnej mobility v rámci Spoločenstva na účely vzdelávania a odbornej prípravy: Európska charta kvality mobility(predložený Komisiou)ODÔVODNENIEKONTEXT NÁVRHU |110 | Dôvody a ciele návrhu Mobilita je jedným z hlavných cieľov politiky Európskej únie v oblasti vzdelávania a odbornej prípravy stanovených v článkoch 149 a 150 zmluvy. Mobilita nielen že pomáha rozvíjať európske občianstvo a európske povedomie pomocou čoraz lepšieho porozumenia kultúrnej a jazykovej rozmanitosti, ale taktiež podporuje vytváranie európskeho priestoru vzdelávania a odbornej prípravy, v súlade so strategickým cieľom Európskej rady prijatým na zasadaní v Lisabone v marci 2000. Programy Únie v oblasti vzdelávania a odbornej prípravy od úplného začiatku v podstatnej miere prispeli k tomuto cieľu. Program Erasmus, na základe ktorého viac ako 1 000 000 mladých ľudí študovalo v inom členskom štáte v rámci vysokoškolského štúdia, je v skutočnosti dobrým príkladom ikonickej činnosti, jednej z mála činností EÚ, ktorej identita je známa veľkému počtu jej občanov. Tieto programy, ktoré sa vzťahujú na školy, vysoké školy, odborné vzdelávanie a prípravu a vzdelávanie dospelých[1], prispeli k rozvoju zmyslu pre „európske občianstvo“ medzi účastníkmi programov, ako aj medzi všetkými, ktorí ich obklopujú – rodičia, rodina, priatelia, kolegovia. Medzi základné ciele tohto návrhu patrí: ♣ určiť spoločné znenie zásad, ktorých dodržiavanie povedie k vyššej výkonnosti a účinnosti vo všetkých typoch organizovanej mobility na účely vzdelávania; ♣ konkrétnejšie, poskytnúť východiskový bod pre všetkých účastníkov v rámci integrovaného programu celoživotného vzdelávania navrhovaného Komisiou na obdobie 2007 až 2013. Prijatie tohto návrhu má priniesť niekoľko pozitívnych výsledkov: o Ďalšie podporovanie mobility na účely vzdelávania. Mobilita je cenným prínosom pre osobný rozvoj, ale takisto umožňuje občanom Únie uplatňovať základné právo slobodne sa pohybovať a bývať na území jej členských štátov. o Mobilitou sa obohacujú skúsenosti pri vzdelávaní a podporuje sa ňou prenos poznatkov, a tak sa zvyšuje celková úroveň kvality európskych systémov vzdelávania a odbornej prípravy. Mobilita pomôže Európe v úsilí stať sa najinovatívnejšou a najviac konkurencieschopnou znalostnou ekonomikou vo svete. o Pozitívny vplyv sa očakáva takisto na trhu práce, vo výskumných kapacitách na európskej úrovni a (ako sa už uviedlo) v novej generácii programov vzdelávania a odbornej prípravy navrhnutých Komisiou v roku 2004. Tento návrh nie je zostavený s cieľom vytvoriť záväzný európsky právny rámec. Aj keby to zmluva umožňovala – čo však neumožňuje – bolo by to úplne nevhodné. Členské štáty sa však môžu inšpirovať a konať na základe odporúčania podľa potreby. Odporúčanie je vo svojej podstate mienené ako „východiskový bod“ s cieľom podporiť transparentnosť a koordináciu postupov mobility a pomôcť pri vytváraní klímy vzájomného porozumenia. |120 | Všeobecný kontext Za posledných päť rokov prijali inštitúcie EÚ množstvo nástrojov súvisiacich s mobilitou. Najvýznamnejšími z nich sú tieto: Po neformálnom stretnutí ministrov školstva v Paríži v septembri 2000 schválila Európska rada na zasadaní v Nice v decembri 2000 Akčný plán pre mobilitu. Obsahuje „balík nástrojov“ na opatrenia súvisiace s mobilitou: jej podporovanie, financovanie, druhy mobility a nakoniec ako čo najlepšie využiť obdobie mobility a zabezpečiť uznanie získaných skúseností. V júli 2001 nasledovalo prijatie odporúčania Európskeho parlamentu a Rady 2001/613/ES týkajúce sa mobility v rámci Spoločenstva pre študentov, osoby zúčastňujúce sa odbornej prípravy, dobrovoľníkov, učiteľov a školiteľov[2]. Odporúčaním sa vytvoril rámec na podporu politickej spolupráce s cieľom zvýšiť mobilitu vo vzdelávaní a odbornej príprave. V odporúčaní sa stanovilo odstránenie prekážok mobility, zabezpečenie lepšej prípravy a účinnejšieho prijatia pri príchode; a rovnako sa v ňom venovala pozornosť otázke uznania skúseností získaných v zahraničí. V odporúčaní bola tiež Komisia vyzvaná, aby na koordináciu implementácie odporúčania ustanovila skupinu odborníkov z členských štátov. Toto odporúčanie vychádza práve z práce tejto skupiny, ktorá sa najnovšie uvádza v dvojročnej správe z roku 2004. Vo februári 2002 Komisia prijala Akčný plán pre zručnosti a mobilitu[3], ktorý je zameraný na rozvoj zásady voľného pohybu pracovníkov, na zdôraznenie významu mobility pre stratégiu zamestnanosti EÚ a na otvorenie európskych trhov práce, aby boli od roku 2005 dostupné pre každého. Okrem toho Komisia bude v roku 2006 organizovať Európsky rok mobility pracovníkov s cieľom zvýšiť povedomie o početných legislatívnych otázkach v tejto oblasti, ako napr. prenos dôchodkových práv; o prínose mobility pre profesionálny rozvoj pracovníkov; a o existujúcich európskych nástrojoch podporujúcich mobilitu. Ďalej Komisia v oznámení z roku 2001 „Stratégia mobility pre Európsky výskumný priestor“[4], ktoré podporila Rada[5], určila konkrétne činnosti na úrovni Spoločenstva aj na vnútroštátnej úrovni s cieľom využívať mobilitu ako kľúčový nástroj na profesionálny rozvoj a na vnímanie Európskeho výskumného priestoru aj ako nevyhnutnej podmienky na zvýšenie európskych kapacít a výkonov vo výskume. Otázky týkajúce sa mobility boli následne začlenené do všeobecného pracovného programu „Vzdelávanie a odborná príprava 2010“, ktorý predstavuje súčasť Lisabonskej stratégie pre vzdelávanie a odbornú prípravu. V rámci tohto programu členské štáty a Komisia spolupracujú na otázkach politiky týkajúcich sa vzdelávania a odbornej prípravy. Otázky týkajúce sa mobility sa osobitne spomínajú ako jeden z 13 cieľov tohto programu, na ktorom sa dohodla Európska rada na zasadaní v Barcelone v marci 2002. A vo februári 2004 Rada a Komisia predložili Európskej rade prvú spoločnú predbežnú správu[6] o tomto procese. V správe sa zdôrazňuje potreba zvýšiť úroveň a kvalitu mobility vo vzdelávaní a odbornej príprave. Ako súčasť nadväzujúcej činnosti v rámci pracovného programu „Vzdelávanie a odborná príprava 2010“ skupina odborníkov zostavená v rámci prvého odporúčania vypracovala návrh „Charty kvality mobility vo vzdelávaní a odbornej príprave“, ktorého podstata sa prezentovala ministrom školstva na neformálnom stretnutí 12. júla 2004 v Rotterdame. Holandské predsedníctvo na základe debaty prišlo k záveru, že existuje všeobecný súhlas so zásadami a že by mohli prezentovať kvalitatívne aspekty mobility v novej generácii vzdelávacích programov[7]. Navrhované odporúčanie, ktoré je vo veľkej miere založené na uvedenej činnosti, predstavuje v jednoduchej, zrozumiteľnej forme uvedené zásady, obohatené materiálom z ďalších oblastí týkajúcich sa mobility (ako napr. svet mládeže). Slovo „charta“ sa používa na zdôraznenie základného charakteru navrhovaných zásad. Je potrebné pripomenúť, že odporúčanie dopĺňa texty, ktoré v tejto oblasti existujú, najmä Európsku chartu výskumných pracovníkov[8]. |130 | Existujúce ustanovenia v oblasti návrhu Navrhované odporúčanie dopĺňa odporúčanie Európskeho parlamentu a Rady 2001/613/ES z 10. júla 2001 týkajúce sa mobility študentov, osôb zúčastňujúcich sa odbornej prípravy, dobrovoľníkov, učiteľov a školiteľov v rámci Spoločenstva. |141 | Súlad s inými politikami a cieľmi Únie Návrh je v úplnej zhode s deklarovanými politikami a cieľmi Európskej únie. |KONZULTÁCIE SO ZÚčASTNENÝMI STRANAMI A HODNOTENIE DOSAHU |Konzultácie so zúčastnenými stranami |211 | Metódy konzultácií, hlavné cieľové odvetvia a všeobecný profil účastníkov V prvej časti bol priblížený spôsob, akým bolo znenie pripravené, a stanovená úloha pracovnej skupiny odborníkov z členských štátov zriadenej na základe odporúčania z roku 2001. Členovia tejto skupiny, ktorí zastupujú členské štáty, majú významné odborné poznatky a využitie ďalších externých odborných poznatkov sa nepovažovalo za nutné. |212 | Zhrnutie stanovísk a ich zohľadnenie Pozri prvú správu o nadväznosti na odporúčanie 2001/613/ES. |Zber a využitie odborných znalostí |229 | Externé odborné znalosti neboli potrebné. |230 | Hodnotenie dosahu O potrebe návrhu, jeho rozsahu pôsobnosti a jeho možnom hospodárskom a sociálnom dosahu už diskutovala a schválila ho pracovná skupina s členskými štátmi a ministri školstva na neformálnom stretnutí v Rotterdame 11. – 13. júla 2004. Žiadna ďalšia analýza dosahu sa nepovažuje za potrebnú. |PRÁVNE PRVKY NÁVRHU |305 | Zhrnutie navrhovaných opatrení Odporúčanie pozostáva z desiatich usmernení určených hlavne vysielajúcim a prijímajúcim organizáciám zodpovedným za mobilitu. Môžu sa zhrnúť takto: A. Pred odchodom: Zabezpečiť, aby mali účastníci prístup k spoľahlivým zdrojom usmernení a informácií o príležitostiach a podmienkach na mobilitu; zostaviť študijný plán, ktorý bude predstavovať rámec mobility; vopred zabezpečiť prípravu účastníka, najmä jeho jazykovú prípravu, a zabezpečiť, aby skúsenosti z mobility prispeli jeho k osobnému a profesionálnemu rozvoju. B. Počas pobytu v hostiteľskej krajine: Zabezpečiť pre účastníkov jazykovú a logistickú podporu vrátane informácií a/alebo pomoci týkajúcej sa cestovania, poistenia, podmienok bydliska, sociálneho zabezpečenia, sociálnych služieb, daňových otázok, ubytovania atď.; určiť tútora, ktorý bude poskytovať podporu a poradenstvo a pomôže tak účastníkovi riadne sa začleniť. C. Po období mobility: Zabezpečiť uznanie alebo certifikáciu získaných diplomov alebo období uskutočneného štúdia/odborného vzdelávania; pomáhať účastníkom pri návrate do ich sociálneho, vzdelávacieho alebo pracovného prostredia, najmä po dlhodobej mobilite; zhodnotiť výsledky mobility a poradiť účastníkom pri návrate, ako môžu najlepšie využiť odborné znalosti získané v zahraničí. D. Všeobecne: Mať prehľad o tom, kto je zodpovedný za vykonávanie jednotlivých častí odporúčania. Charta by sa mala považovať za „univerzálnu“ v tom zmysle, že zahŕňa všetky možné typy vzdelávacej mobility: formálne aj neformálne učenie sa; krátke aj dlhé obdobia; školské, vysokoškolské vzdelávanie a vzdelávanie v praxi; mladých aj dospelých atď. Znamená to, že jej znenie je nevyhnutne všeobecné; v rámci takého krátkeho textu nie je možné pokryť všetky možné prípady. Jej zásady bude preto potrebné prispôsobiť okolnostiam a v konkrétnych prípadoch budú niektoré z jej ustanovení viac alebo menej zodpovedajúce. Ustanovenia obsiahnuté v charte poskytujú európske východiská, ktoré sa majú primerane uplatniť v konkrétnych prípadoch. |310 | Právny základ Právnym základom návrhu sú články 149 ods. 4 a 150 ods. 4 zmluvy. Prvý z uvedených článkov sa venuje vzdelávaniu, druhý odbornej príprave. Obidva články umožňujú Rade a Európskemu parlamentu, ktoré uplatňujú proces spolurozhodovania, prijímať odporúčania na dosiahnutie svojich cieľov, z ktorých jedným je skutočne podporovať mobilitu (článok 149 ods. 2 druhá zarážka, článok 150 ods. 2 tretia zarážka). |320 | Zásada subsidiarity Zásada subsidiarity sa uplatňuje v prípade, že návrh nespadá do výlučnej pôsobnosti Spoločenstva. |Členské štáty nemôžu dostatočne dosiahnuť ciele tohto návrhu z nasledujúceho dôvodu. |321 | Nadnárodná povaha mobility znamená, že je zložité pokryť ju v rámci ktoréhokoľvek jednotlivého členského štátu. |Činnosti Spoločenstva lepšie dosiahnu ciele návrhu z nasledujúceho(-ich) dôvodu(-ov). |324 | Ciele návrhu nemôžu členské štáty uskutočniť tak účinne ako Únia. Medzinárodný charakter mobility znamená, že je zložité riešiť ju v rámci ktoréhokoľvek jednotlivého členského štátu. |325 | Využívanie neobmedzujúceho nástroja Spoločenstva predstavuje účinný prostriedok na prijatie uznaného európskeho východiskového bodu na podporu organizácií vo všetkých členských štátoch. |327 | Samotné znenie je obmedzené na tie prvky, ktoré sa môžu užitočným spôsobom prijať na európskej úrovni; napríklad, otázky týkajúce sa vytvorenia a pôvodu financovania a praktické organizačné otázky sa ponechávajú tým, ktorí majú právomoc v rámci členských štátov alebo organizácií pre mobilitu. |Z tohto dôvodu návrh spĺňa zásadu subsidiarity. |Zásada proporcionality Návrh je v súlade so zásadou proporcionality z tohto (týchto) dôvodu (-ov). |331 | Toto rozhodnutie nepresahuje hranicu, ktorá je potrebná na dosiahnutie týchto cieľov. Nevyžaduje žiadne finančné alebo administratívne náklady alebo výdavky. |332 | Je potrebné pripomenúť, že sa členské štáty prostredníctvom svojich zástupcov v skupine odborníkov zriadenej na základe odporúčania z roku 2001 spoločne podieľali na tejto práci a návrh podporujú. |Výber nástrojov |341 | Navrhované nástroje: odporúčanie. |342 | Ostatné prostriedky by neboli vhodné z tohto (týchto) dôvodu(-ov). Tento návrh je pokračovaním prvého odporúčania (2001/613/ES) v tejto záležitosti a Spoločenstvo v tom čase zvolilo takú formu. Pozri tiež článok 149 ods. 4. |DOSAH NA ROZPOčET |409 | Návrh nemá nijaký dosah na rozpočet Spoločenstva. |ĎALšIE INFORMÁCIE |560 | Európsky hospodársky priestor Navrhovaný zákon sa týka EHP, a preto by mal byť rozšírený na Európsky hospodársky priestor. |1.  2005/0179 (COD)NávrhODPORÚČANIA EURÓPSKEHO PARLAMENTU A RADYtýkajúceho sa medzinárodnej mobility v rámci Spoločenstva na účely vzdelávania a odbornej prípravy: Európska charta kvality mobility (text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 149 odsek 4 a článok 150 odsek 4,so zreteľom na návrh Komisie ([9]),so zreteľom na stanovisko Európskeho hospodárskeho a sociálneho výboru ([10]),so zreteľom na stanovisko Výboru regiónov ([11]),konajúc v súlade s postupom ustanoveným v článku 251 zmluvy ([12]),keďže:(1) Mobilita vo vzdelávaní a odbornej príprave je neoddeliteľnou súčasťou slobody pohybu osôb – základnej slobody, ktorú chráni zmluva – a jedným z hlavných cieľov činnosti Európskej únie v oblasti vzdelávania a odbornej prípravy; rozhodne predstavuje základný nástroj na vytváranie Európskeho priestoru vzdelávania a odbornej prípravy a na rozvíjanie európskeho povedomia.(2) Zintenzívnenie európskej mobility a výmen na účely vzdelávania a odbornej prípravy je cieľom pracovného programu na to, aby sa z Európy do roku 2010 stalo najinovatívnejšia a najviac konkurencieschopná znalostná ekonomika[13]. Organizovanie Európskeho roku mobility pracovníkov v roku 2006 k tomu tiež prispeje.(3) Prvé odporúčanie Európskeho parlamentu a Rady[14] bolo prijaté v roku 2001 s cieľom zjednodušiť činnosť Spoločenstva na podporu mobility.(4) Činnosť pracovnej skupiny odborníkov vytvorenej Komisiou v súlade s bodom III.a) uvedeného odporúčania a prvá správa o pokračovaní činnosti vykazujú pokrok, ktorý sa dosiahol na vnútroštátnej aj na európskej úrovni, pokiaľ ide o mobilitu na účely vzdelávania a odbornej prípravy, a poukazujú na potrebu sústrediť sa nielen na zvyšovanie mobility, ale predovšetkým na zlepšenie jej kvality.(5) Tento cieľ možno dosiahnuť prijatím Charty kvality mobility vo forme odporúčania, pomocou stanovenia zásad v tejto oblasti, ktorá by sa implementovala na dobrovoľnom základe.(6) Pretože charta zahŕňa základné zásady mobility vo vzdelávaní, predstavuje referenčný rámec, ktorý pomôže zvýšiť výmeny, rozvíjať uznávanie študijných období a pomôže vytvoriť vzájomnú dôveru medzi orgánmi, organizáciami a všetkými stranami zúčastnenými v mobilite.(7) Výhody mobility vo veľkej miere závisia od kvality praktických ustanovení: príprava, podpora a uznávanie. Zúčastnení ľudia a organizácie môžu významne zlepšiť túto hodnotu pomocou dôkladného plánovania a vhodného vyhodnocovania.(8) Je žiaduce, aby sa dané zásady vzťahovali nielen na samotné obdobie mobility, ale aj na obdobie pred ňou a po nej.(9) Študijný plán by sa mal vypracovať vopred. Všeobecná príprava účastníkov je tiež nevyhnutná.(10) Pokiaľ ide o obdobie strávené v zahraničí, kvalita mobility sa môže podporiť určením tútora pre účastníka. Podrobný a jasný opis kurzov a/alebo odbornej prípravy, na ktorých sa účastník zúčastňoval v hostiteľskej krajine, a ich trvanie uľahčia zabezpečenie ich uznania pri návrate.(11) Všetky otázky súvisiace s financovaním, najmä aká finančná podpora je dostupná a kto nesie výdavky, by sa mali vyriešiť pred odchodom.(12) Transparentnosť a dobrá správa vecí verejných si vyžadujú jasnú definíciu organizácií a ľudí zodpovedných za každú fázu a činnosť programu mobility.(13) S cieľom zabezpečiť celkovú kvalitu mobility je žiaduce, aby sa uvedené zásady a odporúčania uplatňovali na všetky druhy mobility na účely vzdelávania alebo profesionálneho rozvoja: vzdelávanie a odborná príprava; formálne a neformálne učenie sa vrátane dobrovoľných mládežníckych činností; krátke aj dlhé obdobia mobility; pre školské, vysokoškolské vzdelávanie aj vzdelávanie v praxi; pre mladých aj dospelých atď.(14) Členské štáty môžu prispôsobiť implementáciu charty podľa okolností, t.j. prispôsobiť ju konkrétnym situáciám a programom; považovať niektoré body za povinné a iné za nepovinné.(15) Keďže ciele tohto odporúčania, ktoré sa týkajú všetkých členských štátov, sa môžu lepšie dosiahnuť na úrovni Spoločenstva, Spoločenstvo môže uskutočniť opatrenia v súlade so zásadou subsidiarity ustanovenou v článku 5 zmluvy. Aby sa rešpektovala aj zásada proporcionality, ako sa uvádza v tom istom článku, toto odporúčanie nepresahuje rámec toho, čo je nevyhnuté na dosiahnutie týchto cieľov,TÝMTO ODPORÚČAJÚ: aby členské štáty prijali priloženú Európsku chartu kvality mobility ako prostriedok na podporu osobného a profesionálneho rozvoja.TÝMTO VYZÝVAJÚ: členské štáty zahrnuli všeobecné informácie a hodnotenie činností uskutočnených na základe uvedených odporúčaní do svojich správ pre pracovný program Vzdelávanie a odborná príprava 2010 od druhého roku po prijatí tohto odporúčania.TÝMTO VYZÝVAJÚ Komisiu:-  aby pokračovala v spolupráci s členskými štátmi a sociálnymi partnermi tak, aby mohlo dochádzať k výmene užitočných informácií a skúseností, pokiaľ ide o implementáciu opatrení uvedených v tomto odporúčaní;-  aby považovala toto odporúčanie a odporúčanie Európskeho parlamentu a Rady 2001/613/ES za jeden celok, a aby preto zahrnula požadované dvojročné správy do všeobecných správ o pracovnom programe Vzdelávanie a odborná príprava 2010.V BruseliZa Európsky parlament Za Radupredseda predsedaPRÍLOHAEURÓPSKA CHARTA KVALITY MOBILITYO mobilitu posilnenú Akčným plánom pre mobilitu z roku 2000[15] a odporúčaním Európskeho parlamentu a Rady z 10. júla 2001[16] mali zúčastnené strany vždy veľký záujem. Uvedené odporúčanie malo široký rozsah pôsobnosti, bolo zamerané na celú škálu dôležitých otázok spojených s mobilitou a bolo zacielené na každého, kto mohol mať prospech z obdobia vzdelávania sa v zahraničí (formálneho a neformálneho); vrátane študentov, učiteľov, školiteľov, dobrovoľníkov a osôb zúčastňujúcich sa odbornej prípravy. Druhé odporúčanie, ktorého neoddeliteľnou súčasťou je táto charta, má rovnaký rozsah pôsobnosti, ale sústreďuje sa na hľadiská kvality mobility, ako navrhla skupina odborníkov zriadená na základe prvého odporúčania[17]. Pomôže zabezpečiť, aby mali účastníci pri návrate pozitívne skúsenosti v hostiteľskej krajine aj v krajine pôvodu .V tejto charte sa uvádzajú usmernenia uplatniteľné na mobilitu mladých ľudí alebo dospelých na účely formálneho a neformálneho vzdelávania sa a na ich osobný a profesionálny rozvoj. Charta bola navrhnutá ako základný referenčný dokument; jej obsah sa môže prispôsobiť, aby vyhovoval trvaniu mobility a osobitostiam rozličných činností v oblasti vzdelávania, odbornej prípravy a mládeže, ako aj potrebám účastníkov. Napriek tomu, že tieto usmernenia pre kvalitu sa zameriavajú v prvom rade na mobilitu na účely vzdelávania sa, predpokladá sa, že sa využijú aj pri ďalších typoch mobility, ako napr. mobilita za prácou.1. Poradenstvo a informáciePotenciálni kandidáti na mobilitu by mali mať prístup k spoľahlivým zdrojom poradenských služieb a informácií o príležitostiach na mobility a podmienkach, v akých sa môže uskutočňovať.2. Študijný plánPred uskutočnením akéhokoľvek druhu mobility na účely vzdelávania a odbornej prípravy by sa mal zostaviť študijný plán a mala by ho odsúhlasiť každá zúčastnená osoba, vrátane vysielajúcich a hostiteľských organizácií a účastníkov. V pláne by mali byť uvedené ciele a očakávané výsledky, ako aj spôsob, akým by sa dosiahli.3. ZosobňovanieMobilita uskutočnená na účely vzdelávania a odbornej prípravy by mala byť v čo najväčšej miere v súlade s individuálnymi spôsobmi vzdelávania sa, zručnosťami a motiváciou účastníkov a mala by byť navrhnutá tak, aby priniesla ich rozvoj alebo doplnenie.4. Všeobecná prípravaPríprava účastníkov pred odchodom je podstatná a mala by sa prispôsobiť ich osobitným potrebám. Mala by zahŕňať jazykové, pedagogické, praktické, administratívne, právne, osobné, kultúrne a finančné hľadiská, podľa potreby.5. Jazykové hľadiskáJazykové zručnosti sú podstatné na efektívne vzdelávanie sa. Účastníci a ich vysielajúce a hostiteľské inštitúcie by mali venovať osobitnú pozornosť jazykovej príprave. Opatrenia na mobilitu by mali zahŕňať:-  pred odchodom zhodnotenie jazykových znalostí a možnosť zúčastňovať sa kurzov v jazyku hostiteľskej krajiny a v jazyku vzdelávania, ak je odlišný;-  v hostiteľskej krajine, jazykovú podpora a poradenstvo.6. Logistická podporaÚčastníkom by sa mala poskytnúť primeraná logistická podpora. Mohla by zahŕňať informácie a pomoc pri zabezpečovaní cestovných formalít, poistenia, povolenia bydliska alebo pracovného povolenia, sociálneho zabezpečenia, ubytovania a akýchkoľvek ďalších praktických aspektov vrátane otázok bezpečnosti súvisiacich s ich pobytom.7. TútorstvoHostiteľská organizácia (vzdelávacie zariadenie, mládežnícka organizácia, spoločnosť atď.) by mali zabezpečiť tútora, ktorého úlohou bude pomáhať účastníkom pri ich účinnom začleňovaní sa do prostredia hostiteľskej krajiny a ktorý bude kontaktnou osobou na získanie ďalšej pomoci.8. UznávanieAk je obdobie štúdia alebo umiestnenia v zahraničí neoddeliteľnou súčasťou formálneho štúdia alebo programu odbornej prípravy, táto skutočnosť by sa mala uviesť v študijnom pláne a účastníkom by mala byť poskytnutá pomoc na zabezpečenie jeho zodpovedajúceho uznania alebo certifikácie. Spôsob, akým bude prebiehať uznanie, by sa mal stanoviť v študijnom pláne. Pokiaľ ide o ostatné typy mobility, najmä tie v kontexte neformálneho vzdelávania a odbornej prípravy, malo by sa vydať osvedčenie, aby mohol účastník uspokojujúcim a dôveryhodným spôsobom preukázať svoju aktívnu účasť a študijné výsledky.9. Opätovné začlenenie a hodnoteniePri návrate do pôvodnej krajiny by sa malo účastníkom poskytnúť usmernenie , ako môžu využívať odborné znalosti a zručnosti získané počas pobytu. Ľuďom, ktorí sa vracajú späť po dlhodobej mobilite, by sa mala zabezpečiť vhodná pomoc pri ich opätovnom začleňovaní sa do spoločenského, vzdelávacieho a profesionálneho prostredia v pôvodnej krajine. Účastníci by mali spoločne so zodpovednými organizáciami dôkladne ohodnotiť získané skúsenosti, s cieľom posúdiť, či boli ciele stanovené v študijnom pláne dosiahnuté.10. Záväzky a povinnostiPovinnosti vyplývajúce z týchto kritérií na kvalitu by sa mali jasne definovať a oznámiť všetkým zúčastneným osobám, vrátane účastníkov. Mali by sa písomne potvrdiť, aby boli všetkým zúčastneným stranám jasné.[1] Program Sokrates pokrýva školy (Comenius), vysokoškolské vzdelávanie (Erasmus) a vzdelávanie dospelých (Grundtvig); program Leonardo da Vinci pokrýva odborné vzdelávanie a prípravu.[2] Ú. v. ES L 215, 9.8.2001, s. 30.[3] KOM(2002) 72 konečné znenie.[4] KOM(2001) 331 konečné znenie, 20.6. 2001[5] Rezolúcia Rady z 10.12.2001, Ú. v. ES C 367, 21.12.2001[6] KOM(2003) 685 konečné znenie, Rada 6905/04 EDUC 43.[7] http://eu2004.minocw.nl/docs/nl/presidency_conclusions_rotterdam.pdf[8] Ú. v. EÚ L 75, 22.3.2005[9] Ú. v. EÚ C , , s. .[10] Ú. v. EÚ C , , s. .[11] Ú. v. EÚ C , , s. .[12] Ú. v. EÚ C , , s. .[13] Lisabonská stratégia, Závery predsedníctva http://www.kbn.gov.pl/is2000/pdf/word5.PDF[14] Odporúčanie Európskeho parlamentu a Rady 2001/613/ES z 10. júla 2001 o mobilite v rámci Spoločenstva pre študentov, osoby zúčastňujúce sa odbornej príprave, dobrovoľníkov, učiteľov a školiteľov, Ú. v. ES L 215, 9.8.2001, s. 30.[15] Rezolúcia Rady a zástupcov vlád členských štátov, stretnutie na zasadaní Rady zo 14. decembra 2000 týkajúce sa Akčného plánu pre mobilitu, Ú. v. ES C 371, 23. 12. 2000.[16] Ú. v. ES L 215, 8.8.2001, s. 30.[17] KOM(2004) 21.


				|

		52015PC0015

			Návrh NARIADENIE RADY, ktorým sa mení nariadenie Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020 /* COM/2015/015 final - 2015/0010 (APP) */

			   	DÔVODOVÁ SPRÁVA
1.           KONTEXT NÁVRHU
V článku 19 nariadenia Rady č. 1311/2013
z 2. decembra 2013, ktorým sa ustanovuje viacročný finančný
rámec na roky 2014 – 2020[1]
(ďalej len „nariadenie o VFR“), sa stanovuje revízia viacročného
finančného rámca (VFR) v prípade neskorého prijatia pravidiel alebo
programov v rámci zdieľaného hospodárenia:
1. Ak sa po 1. januári 2014 prijmú nové
pravidlá alebo programy v rámci spoločného hospodárenia pre
štrukturálne fondy, Kohézny fond, Európsky poľnohospodársky fond pre rozvoj
vidieka, Európsky fond pre námorné otázky a rybárstvo, Fond pre azyl
a migráciu a Fond pre vnútornú bezpečnosť, viacročný
finančný rámec sa reviduje s cieľom presunúť do
nasledujúcich rokov pridelené prostriedky, ktoré neboli v roku 2014
použité, pričom sa prekročia zodpovedajúce stropy pre výdavky.
2. Revízia týkajúca sa presunu nepoužitých
prostriedkov pridelených na rok 2014 sa prijme pred 1. májom 2015.
V dôsledku oneskorenia dohody o VFR na
roky 2014 – 2020 boli rôzne právne akty, ktorými sa stanovujú ustanovenia na
vykonávanie fondov, prijaté v decembri 2013, pokiaľ ide o Európsky
fond regionálneho rozvoja (EFRR), Európsky sociálny fond (ESF), Kohézny fond
(KF), Európsky poľnohospodársky fond pre rozvoj vidieka (EPFRV); a až
koncom mája 2014 pre Európsky námorný a rybársky fond (ENRF), Fond pre
azyl, migráciu a integráciu (AMIF) a Fond pre vnútornú
bezpečnosť (ISF). Rôzne vykonávacie akty a delegované akty pre
každý fond sa následne prijali v priebehu roka 2014.
Stratégia Komisie začať neformálny dialóg
o programových dokumentoch pre európske štrukturálne a investičné
fondy (EŠIF, t. j. EFRR, ESF, KF, EPFRV a EMFF) od roku 2012 priniesla
významné výsledky. Prijatie partnerských dohôd s členskými štátmi
trvalo približne o štyri mesiace kratšie ako v predchádzajúcom
programovom období.
Napriek tomu sa
v dôsledku oneskorenia dohody o právnych aktoch nemohla v roku
2014 prijať značná časť programov, pričom sa ani
dostatočne nevykonávali na to, aby sa využil postup na prenos
rozpočtových prostriedkov podľa článku 13 nariadenia
o rozpočtových pravidlách[2]:
Pri programoch, ktoré sú „pripravené na prijatie“ na konci roka 2014, ale
nemôžu byť formálne prijaté pre nedostatok času, sa môže využiť
postup na prenos rozpočtových prostriedkov podľa článku 13
ods. 2 písm. a) nariadenia o rozpočtových pravidlách,
pokiaľ ide o záväzky na rok 2014. V tomto kontexte „pripravený
na prijatie“ znamená, že boli ukončené prípravné etapy a nie sú
potrebné ďalšie kroky pred tým, než sa začne postup schvaľovania
rozhodnutia Komisie o prijatí daného programu. V takýchto prípadoch
postup umožňuje prenos záväzkov z roku 2014 na rok 2015 pod
podmienkou, že sumy za rok 2014 boli viazané až do 31. marca 2015.
Pridelené rozpočtové prostriedky, ktoré
sa v roku 2014 nepoužili ani nepreniesli, treba presunúť do
nasledujúcich rokov prostredníctvom revízie VFR v súlade s článkom 19
nariadenia o VFR.
Pokiaľ ide o viazané rozpočtové
prostriedky na rok 2015, revíziu stropov VFR musí sprevádzať opravný
rozpočet. Revízia, rovnako ako aj opravný rozpočet, budú nevyhnutnou
podmienkou na prijatie programov, na základe ktorých sa schvália
rozpočtové záväzky a platby počiatočného predbežného
financovania.
2.           PRÁVNE PRVKY NÁVRHU
2.1.        Rozsah revízie
Revízia podľa článku 19
nariadenia o VFR sa uplatňuje na nové pravidlá alebo programy,
ktoré boli prijaté po 1. januári 2014 v rámci zdieľaného
hospodárenia pre EŠIF, AMIF a ISF. Uplatňuje sa teda na programy
prijaté po 1. januári 2014, a to aj vtedy, keď príslušný právny akt
bol už v tom čase prijatý. Okrem toho tzv. pravidlá
nezahŕňajú len základné legislatívne akty, ktorými sa stanovujú
ustanovenia na vykonávanie príslušných fondov, ale aj vykonávacie a delegované
akty, a to v rozsahu, v akom sú nevyhnutným predpokladom pre
prípravu alebo dokončenie programov.
V dôsledku toho sa toto ustanovenie
uplatňuje aj na zdroje z osobitných rozpočtových prostriedkov
pridelených na iniciatívu na podporu zamestnanosti mladých ľudí,
keďže právny základ je tu rovnaký ako pri programoch.
Platí to aj pre Fond európskej pomoci pre
najodkázanejšie osoby (FEAD), keďže jeho záväzky pochádzajú zo
štrukturálnych fondov a vykonávajú sa v rámci zdieľaného
hospodárenia.
Článok 19 sa napokon vzťahuje aj
na príspevky z EFRR na cezhraničné programy a programy pre
morské oblasti prijaté v rámci nástroja európskeho susedstva a nástroja
predvstupovej pomoci, keďže tieto sumy sú súčasťou prostriedkov
pridelených štátom vymedzených v článku 91 ods. 2
nariadenia o spoločných ustanoveniach pre EŠIF[3].
Naopak, toto ustanovenie sa neuplatňuje na
sumy presunuté z Kohézneho fondu do Nástroja na prepájanie Európy, ani na
technickú pomoc poskytovanú na podnet Komisie, ani na inovačné akcie,
keďže tieto nie sú súčasťou programov a spravuje ich
Komisia v rámci priameho hospodárenia. Nevzťahuje sa ani na príspevky
z okruhu 4 VFR, a to ani keď sú presunuté do EFRR a cieľa
Európska územná spolupráca.
Článkom 19 sa neukladajú žiadne
obmedzenia, pokiaľ ide o profil presunu pridelených rozpočtových
prostriedkov do nasledujúcich rokov.
3.           PRESUN ROZPOČTOVÝCH
PROSTRIEDKOV
Suma viazaných rozpočtových prostriedkov na
programy v rámci zdieľaného hospodárenia v zmysle
článku 19 nariadenia o VFR, ktorá prepadla v roku 2014,
dosahuje výšku 21 043 639 478 EUR v bežných cenách.
Zodpovedá to tým tranžiam programov na rok 2014, ktoré sa nemohli viazať
v roku 2014 ani preniesť do roku 2015.
V nasledujúcej tabuľke sa uvádza rozdelenie
záväzkov na rok 2014 podľa fondov, pričom sa rozlišujú záväzky, ktoré
boli prijaté v roku 2014, od prenesených, ako aj od tých, ktoré majú
byť presunuté podľa článku 19 nariadenia o VFR:
Komisia navrhuje presunúť časť
rozpočtových prostriedkov nepoužitých v roku 2014 do roku 2015
s cieľom udržať tempo investícií pre rast a zamestnanosť,
minimalizovať rozdiely v zaobchádzaní s programami prijatými
v roku 2014 a zabezpečiť rovnaké zaobchádzanie s programami,
v prípade ktorých sú tranže záväzkov na rok 2014 prenesené v súlade
s článkom 13 nariadenia o rozpočtových pravidlách[4]. Preto sa všetky
rozpočtové prostriedky, ktoré zostali v roku 2014 nepoužité, a ani
neboli prenesené, presunú do roku 2015 s výnimkou týchto prípadov:
Navrhuje sa presunúť nepoužité
rozpočtové prostriedky vyčlenené na EPFRV do roku 2015 a roku
2016 v dvoch rovnakých častiach. Je to odôvodnené kumulatívnym
účinkom, a najmä týmito okolnosťami:
–
Regulačný rámec, ktorý poskytuje členským
štátom potrebné prvky na prípravu ich programov rozvoja vidieka, bol
dokončený až v druhom polroku 2014. Okrem toho najnovšie nariadenie,
ktorým sa mení základný akt po rozhodnutí členských štátov presunúť
sumy medzi priamou pomocou a rozvojom vidieka, čím sa ovplyvňuje
programovanie, nadobudlo účinnosť až koncom decembra 2014.
–
Vzhľadom na prechodné pravidlá podľa
nariadenia (EÚ) č. 1310/2013 sa počas prechodu z jedného
obdobia na druhé značné sumy vynaložené v rámci nových programov
rozvoja vidieka stále vyplácajú v rámci rozpočtového riadka pre staré
programy. Preto zdvojnásobenie záväzkov, ktoré sú k dispozícii v rozpočtovom
riadku pre nové programy rozvoja vidieka, by malo za následok nepoužité
rozpočtové prostriedky v roku 2015, keďže celkovými ročnými
platbami by sa nevyužili všetky dostupné viazané rozpočtové prostriedky
v rámci rozpočtového riadka pre nové programy rozvoja vidieka.
–
Na rozdiel od iných EŠIF sa na programy financované
z EPFRV nevzťahuje ročné predbežné financovanie, čo má za
následok vyššie sumy priebežných platieb, o ktoré sa má požiadať
v rámci lehôt zrušenia viazanosti.
Pokiaľ ide o príspevky z EFRR
na cezhraničné programy a programy pre morské oblasti prijaté v rámci
nástroja európskeho susedstva (programy ENI-CBC) a nástroja predvstupovej
pomoci (programy IPA-CBC), navrhuje sa presunúť všetky rozpočtové
prostriedky pridelené EFRR na rok 2014 do roku 2017. Zavádzanie týchto
programov je zložitejšie a trvá dlhší čas. Dôvodom je osobitný
charakter tých programov, ktorých sa zúčastňujú členské štáty
a kandidátske alebo susedné krajiny.
Pre programy financované v rámci AMIF
alebo ISF sa rozpočtové prostriedky, ktoré neboli použité v roku
2014, presunú do rokov 2015 až 2017 s klesajúcim profilom. Základné akty
pre tieto fondy boli prijaté až v máji 2014, pričom niekoľko
vykonávacích a delegovaných aktov ešte nebolo prijatých vôbec. Tieto fondy
podliehajú prísnejšiemu pravidlu zrušenia viazanosti ako EŠIF, a síce „n
+ 2“ od druhého roka vykonávania, namiesto „n + 3“. A napokon,
členské štáty majú so spravovaním týchto fondov v rámci
zdieľaného hospodárenia pomerne krátku skúsenosť. Navrhovaným
presunom rozpočtových prostriedkov z roku 2014 do obdobia
nasledujúcich troch rokov sa zohľadňujú tieto osobitnosti.
Navrhuje sa teda presun rozpočtových
prostriedkov, ktoré neboli použité v roku 2014, do nasledujúcich rokov,
ako je uvedené v tabuľke.
4.           VPLYV NA PLATBY
Pokiaľ ide o vplyv na platby v roku
2015, tento bude pokrytý v rámci schváleného rozpočtu na rok 2015.
Prvá počiatočná platba predbežného financovania, ktorá nebola
vyplatená v roku 2014, sa bude musieť vyplatiť v roku 2015
spolu s druhou platbou predbežného financovania. Zodpovedajúce nepoužité
rozpočtové prostriedky z roku 2014 sa však prostredníctvom presunov
použili na zníženie počtu nezaplatených účtov z predchádzajúceho
obdobia 2007 – 2013 a v prípade potreby by sa v roku 2015 mohla
uskutočniť opačná operácia na pokrytie predbežného financovania.
Strednodobý a dlhodobý vplyv presunu na
priebežné platby je ťažšie predvídať.
Legislatívne akty, ktorými sa stanovujú
ustanovenia na vykonávanie fondov, obsahujú ustanovenia na automatické zrušenie
viazanosti rozpočtových prostriedkov, ktoré sa nepoužili v stanovenej
lehote, ktorá je „n + 3“ roky v prípade EŠIF a „n + 2“ roky
v prípade AMIF a ISF.
Rok „n“ zodpovedá roku rozpočtového
záväzku. Ako v prípade prenosu, tak aj v prípade presunu viazaných
rozpočtových prostriedkov z roku 2014 do roku 2015 sa rozpočtový
záväzok uskutoční v roku 2015, a obdobie „n + 3“ sa
začne od roku 2015, pričom lehota sa zodpovedajúcim spôsobom posunie
z konca roka 2017 na koniec roka 2018. To isté sa uplatňuje v prípade
„n + 2“: Obdobie sa začne od roku 2015 a lehota sa
zodpovedajúcim spôsobom posunie o jeden rok.
Následkom by v zásade mohlo byť
posunutie platieb z jedného roka do druhého bez toho, aby sa tým znížili
celkové potreby v rokoch 2014 – 2020. Na druhej strane však presun
rozpočtových prostriedkov vopred neurčí reálne tempo vykonávania.
V rámci všetkých programov, a to bez ohľadu na dátum ich
prijatia, sú výdavky oprávnené od 1. januára 2014 (od 1. septembra
2013 v prípade iniciatívy na podporu zamestnanosti mladých ľudí
a od 1. decembra 2013 v prípade Fondu európskej pomoci pre
najodkázanejšie osoby). Znamená to, že vykonávanie by sa mohlo začať
pred formálnym prijatím príslušného programu, a tým by sa obmedzil
negatívny vplyv oneskoreného predkladania žiadostí o priebežné platby.
Očakáva sa, že jednak skutočnosť,
že členské štáty majú lehotu n + 3 roky na využitie zdrojov (n
+ 2 v prípade AMIF a ISF) – berúc do úvahy počiatočné
a ročné predbežné financovanie – a jednak dostupnosť
celkovej rezervy pre platby (článok 5 nariadenia o VFR) prispejú
k ďalšiemu zmierneniu vplyvu tohto presunu záväzkov z roku
2014 na ročné stropy platieb.
Z týchto dôvodov Komisia nenavrhuje revíziu
stropov platieb. Pravidelne bude prehodnocovať situáciu v súvislosti
s vykonávaním, a v prípade potreby predloží návrhy v súlade
s príslušnými ustanoveniami nariadenia o VFR.
5.           REVIDOVANÝ FINANČNÝ
RÁMEC V BEŽNÝCH CENÁCH
Navrhovaný presun
rozpočtových prostriedkov, ako sa uvádza v nasledujúcej tabuľke
VFR, je vyjadrený v bežných cenách a zahŕňa technické
úpravy na rok 2015[5].
Nariadenie Rady, ktorým sa mení nariadenie
o VFR, musí vychádzať zo základnej tabuľky, ktorá sa
nachádza v jeho prílohe a ktorá obsahuje vyjadrenie v stálych
cenách roku 2011. Sumy v bežných cenách sa preto musia
prepočítať na ceny roku 2011.
2015/0010 (APP)
Návrh
NARIADENIE RADY,
ktorým sa mení nariadenie Rady (EÚ, Euratom)
č. 1311/2013, ktorým sa ustanovuje viacročný finančný rámec
na roky 2014 – 2020
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 312,
so zreteľom na Zmluvu o založení
Európskeho spoločenstva pre atómovú energiu, a najmä na jej
článok 106a,
so zreteľom na návrh Európskej komisie,
so zreteľom na súhlas Európskeho
parlamentu,
po postúpení návrhu legislatívneho aktu
národným parlamentom,
konajúc v súlade s mimoriadnym
legislatívnym postupom,
keďže:
(1)       V článku 19 nariadenia
Rady (EÚ, Euratom) č. 1311/2013[6]
sa stanovuje, že ak sa po 1. januári 2014 prijmú nové pravidlá alebo
programy v rámci zdieľaného hospodárenia pre štrukturálne fondy,
Kohézny fond, Európsky poľnohospodársky fond pre rozvoj vidieka, Európsky
námorný a rybársky fond, Fond pre azyl, migráciu a integráciu a Fond
pre vnútornú bezpečnosť, viacročný finančný rámec sa musí
revidovať s cieľom presunúť do nasledujúcich rokov
pridelené prostriedky, ktoré neboli v roku 2014 použité, pričom sa
prekročia zodpovedajúce stropy pre výdavky. Revízia týkajúca sa presunu
nepoužitých prostriedkov pridelených na rok 2014 sa prijme pred 1. májom 2015.
(2)       V dôsledku tak oneskoreného
prijatia nebolo možné viazať v roku 2014 ani preniesť do roku
2015 sumu vo výške 11 216 187 326 EUR v bežných
cenách, pridelenú v rámci rozpočtových prostriedkov pre štrukturálne
fondy a Kohézny fond, sumu vo výške 9 446 050 652 EUR
v bežných cenách, pridelenú v rámci rozpočtových prostriedkov
pre Európsky poľnohospodársky fond pre rozvoj vidieka a Európsky
námorný a rybársky fond a sumu vo výške
442 319 096 EUR v bežných cenách, pridelenú v rámci
rozpočtových prostriedkov pre Fond pre azyl, migráciu a integráciu
a Fond pre vnútornú bezpečnosť.
(3)       Príloha k nariadeniu
(EÚ, Euratom) č. 1311/2013 by sa preto mala revidovať tým
spôsobom, že sa presunú viazané rozpočtové prostriedky nepoužité v roku
2014 do nasledujúcich rokov v rámci okruhov 1b, 2 a 3. Na tento
účel by sa mali údaje uvedené v bežných cenách prepočítať
na ceny roku 2011.
(4)       Nariadenie (EÚ, Euratom) č. 1311/2013
by sa preto malo zodpovedajúcim spôsobom zmeniť,
PRIJALA TOTO NARIADENIE:
Článok 1
Príloha k nariadeniu (EÚ, Euratom) č. 1311/2013
sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť
tretím dňom po jeho uverejnení v Úradnom vestníku Európskej únie.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
                                                                       Za
Radu
                                                                       predseda
[1]               Ú. v. EÚ L 347, 20.12.2013, s. 884.
[2]               Nariadenie Európskeho parlamentu a Rady (EÚ,
Euratom) č. 966/2012 z 25. októbra 2012 o rozpočtových
pravidlách, ktoré sa vzťahujú na všeobecný rozpočet Únie, a zrušení
nariadenia Rady (ES, Euratom) č. 1605/2002 (Ú. v. EÚ L 298,
26.10.2012, s. 1).
[3]               Nariadenie Európskeho parlamentu a Rady (EÚ) č. 1303/2013
zo 17. decembra 2013, ktorým sa stanovujú spoločné ustanovenia
o Európskom fonde regionálneho rozvoja, Európskom sociálnom fonde,
Kohéznom fonde, Európskom poľnohospodárskom fonde pre rozvoj vidieka
a Európskom námornom a rybárskom fonde a ktorým sa stanovujú
všeobecné ustanovenia o Európskom fonde regionálneho rozvoja, Európskom
sociálnom fonde, Kohéznom fonde a Európskom námornom a rybárskom
fonde, a ktorým sa zrušuje nariadenie Rady (ES) č. 1081/2006 (Ú.
v. EÚ L 347, 20.12.2013, s. 320).
[4]               V prípade prenosu, ako aj presunu viazaných
rozpočtových prostriedkov z roku 2014 do roku 2015 sa rozpočtový
záväzok uskutoční v roku 2015. Lehota pre EŠIF „n + 3“ sa teda
zodpovedajúcim spôsobom posunie z konca roka 2017 na koniec roka 2018.
Lehota pre AMIF a ISF „n + 2“ sa zodpovedajúcim spôsobom posunie
z konca roka 2016 na koniec roka 2017.
[5]               Oznámenie Komisie Rade a Európskemu parlamentu:
Technické úpravy finančného rámca na rok 2015 podľa vývoja HND
(Článok 6 nariadenia Rady č. 1311/2013, ktorým sa
ustanovuje viacročný finančný rámec na roky 2014 – 2020), COM(2014)
307 final, 28.5.2014.
[6]               Nariadenie Rady (EÚ, Euratom) č. 1311/2013
z 2. decembra 2013, ktorým sa ustanovuje viacročný finančný
rámec na roky 2014 – 2020 (Ú. v EÚ L 347, 20.12.2013, s. 884).
PRÍLOHA
VIACROČNÝ FINANČNÝ RÁMEC (EÚ – 28)


Dôležité právne oznámenie

|

52009PC0339

Návrh nariadenie rady, ktorým sa ukončuje čiastočné predbežné preskúmanie antidumpingových opatrení uplatniteľných na určité plastové vrecia a vrecúška s pôvodom v Čínskej ľudovej republike  /* KOM/2009/0339 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 6.7.2009KOM(2009) 339 v konečnom zneníNávrhNARIADENIE RADY,ktorým sa ukončuje čiastočné predbežné preskúmanie antidumpingových opatrení uplatniteľných na určité plastové vrecia a vrecúška s pôvodom v Čínskej ľudovej republikeDÔVODOVÁ SPRÁVA1. KONTEXT NÁVRHU-  Dôvody a ciele návrhuTento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 2117/2005 z 21. decembra 2005 (ďalej len „základné nariadenie”) pri konaní týkajúcom sa dovozu určitých plastových vriec a vrecúšok s pôvodom okrem iného v Čínskej ľudovej republike.-  Všeobecný kontextTento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnoprávnymi a procesnoprávnymi požiadavkami ustanovenými v základnom nariadení.-  Existujúce ustanovenia v oblasti návrhuNariadenie Rady (ES) č. 1425/2006, ktorým sa ukladá konečné antidumpingové clo na dovoz určitých plastových vriec a vrecúšok s pôvodom v Čínskej ľudovej republike a Thajsku a ukončuje sa konanie týkajúce sa dovozu určitých plastových vriec a vrecúšok s pôvodom v Malajzii, naposledy zmenené a doplnené nariadením Rady (ES) č. 189/2009.-  Súlad s ostatnými politikami a cieľmi ÚnieNeuplatňuje sa.2. KONZULTÁCIE SO ZAINTERESOVANÝMI STRANAMI A HODNOTENIE VPLYVU-  Konzultácie so zainteresovanými stranamiV súlade s ustanoveniami základného nariadenia mali príslušné zainteresované strany možnosť obhajovať svoje záujmy počas prešetrovania.-  Získavanie a využívanie expertízyExterná expertíza nebola potrebná.-  Hodnotenie vplyvuTento návrh je výsledkom implementácie základného nariadenia.V základnom nariadení sa neustanovuje všeobecné hodnotenie vplyvu, obsahuje však úplný zoznam podmienok, ktoré sa musia posúdiť.3. PRÁVNE PRVKY NÁVRHU-  Zhrnutie navrhovaného opatreniaDňa 11. júla 2008 začala Komisia čiastočné predbežné preskúmanie obmedzené na dumping v prípade jedného vyvážajúceho výrobcu určitých plastových vriec a vrecúšok s pôvodom v Čínskej ľudovej republike na žiadosť príslušného vývozcu.Príslušná spoločnosť stiahla svoju žiadosť o preskúmanie dňa 24. marca 2009. Po zvážení odôvodnenosti pokračovať z úradnej moci v prešetrovaní sa dospelo k záveru, že preskúmanie by sa malo ukončiť. Z tohto dôvodu sa navrhuje, aby Komisia prijala pripojený návrh nariadenia, ktoré by malo byť uverejnené v Úradnom vestníku Európskej únie najneskôr do 10. júla 2009.-  Právny základNariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005.-  Zásada subsidiarityNávrh patrí do výlučnej právomoci Spoločenstva. Zásada subsidiarity sa preto neuplatňuje.-  Zásada proporcionalityNávrh je v súlade so zásadou proporcionality z týchto dôvodov:Forma opatrenia je opísaná v základnom nariadení a je mimo rozsahu pôsobnosti vnútroštátneho rozhodovania.Uvedenie údajov o spôsobe, akým sa finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje.-  Výber nástrojovNavrhované nástroje: nariadenie.Iné prostriedky by neboli primerané z tohto dôvodu:Iné prostriedky by neboli primerané, pretože základné nariadenie neustanovuje alternatívne možnosti.4. VPLYV NA ROZPOČETNávrh nemá žiaden vplyv na rozpočet Spoločenstva.NávrhNARIADENIE RADY,ktorým sa ukončuje čiastočné predbežné preskúmanie antidumpingových opatrení uplatniteľných na určité plastové vrecia a vrecúška s pôvodom v Čínskej ľudovej republikeRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 11 ods. 3,so zreteľom na návrh predložený Komisiou po porade s poradným výborom,keďže:1. POSTUP1.1. Platné opatrenia(1) Nariadením (ES) č. 1425/2006[2] Rada uložila konečné antidumpingové clo na dovoz určitých plastových vriec a vrecúšok s pôvodom okrem iného v Čínskej ľudovej republike. Nariadenie bolo naposledy zmenené a doplnené nariadením Rady (ES) č. 189/2009[3]. Platné clá sa v prípade ôsmich spoločností, na ktoré sa vzťahujú individuálne clá, pohybujú v rozpätí 4,3 % až 12,8 %. Na spolupracujúce spoločnosti bez individuálnych ciel sa vzťahuje clo vo výške 8,4 % a zvyšné clo je vo výške 28,8 %.1.2. Žiadosť o preskúmanie(2) Dňa 25. marca 2008 bola Komisii doručená žiadosť jedného vyvážajúceho výrobcu určitých plastových vriec a vrecúšok s pôvodom v Čínskej ľudovej republike o čiastočné predbežné preskúmanie podľa článku 11 ods. 3 základného nariadenia.(3) Žiadosť podala spoločnosť CeDo Shanghai Limited (ďalej len „CeDo Shanghai“ alebo „žiadateľ“).(4) Žiadateľ okrem iného tvrdil, že jeho ceny vývozu určitých plastových vriec a vrecúšok do Spoločenstva sa značne zvýšili, a to o podstatne viac než je normálna hodnota vytvorená na základe výrobných nákladov žiadateľa v Čínskej ľudovej republike a že to viedlo k zníženiu alebo odstráneniu dumpingu. Na vyrovnanie dumpingu preto už nie je potrebné naďalej ponechať v platnosti opatrenia na existujúcich úrovniach, ktoré vychádzajú z úrovne dumpingu stanovenej predtým.1.3. Začatie konania(5) Komisia po porade s poradným výborom stanovila, že existujú dostatočné dôkazy oprávňujúce na začatie čiastočného predbežného preskúmania a prostredníctvom oznámenia („oznámenie o začatí“) uverejneného v Úradnom vestníku Európskej únie [4] informovala o začatí čiastočného predbežného preskúmania obmedzeného na preskúmanie dumpingu, pokiaľ ide o spoločnosť CeDo Shanghai, v súlade s článkom 11 ods. 3 základného nariadenia. Rovnako ako v prípade výrobku ustanoveného v nariadení Rady (ES) č. 1425/2006 v znení zmien a doplnení ide aj pri „príslušnom výrobku“ o plastové vrecia a vrecúška obsahujúce najmenej 20 % hmotnosti polyetylénu a s hrúbkou najviac 100 mikrometrov (μm) s pôvodom v Čínskej ľudovej republike, ktoré sú zaradené pod kódmi KN ex 3923 21 00, ex 3923 29 10 a ex 3923 29 90 (kódy TARIC 3923 21 00 20, 3923 29 10 20 a 3923 29 90 20).(6) Prešetrovanie dumpingu sa vzťahovalo na obdobie od 1. júla 2007 do 30. júna 2008.(7) Komisia oficiálne informovala žiadateľa, zástupcov výrobného odvetvia Spoločenstva a zástupcov vyvážajúcej krajiny o začatí preskúmania. Zainteresované strany dostali príležitosť, aby sa písomne vyjadrili a požiadali o vypočutie v rámci lehoty ustanovenej v oznámení o začatí konania.2. STIAHNUTIE ŽIADOSTI A UKONČENIE KONANIA(8) Listom Komisii z 24. marca 2009 spoločnosť CeDo Shanghai formálne stiahla svoju žiadosť o čiastočné predbežné preskúmanie antidumpingových opatrení uplatniteľných na dovoz určitých plastových vriec a vrecúšok s pôvodom okrem iného v Čínskej ľudovej republike.(9) Zvažovala sa odôvodnenosť pokračovať v prešetrovaní z úradnej moci. Komisia usúdila, že ukončenie prešetrovania sa nedotkne už platných antidumpingových opatrení a že takéto ukončenie nebude v rozpore so záujmom Spoločenstva. Na základe uvedeného by sa prešetrovanie malo ukončiť.(10) Zainteresované strany boli o úmysle ukončiť prešetrovanie informované a dostali príležitosť na predloženie pripomienok. Neboli však doručené žiadne pripomienky, ktoré by mohli toto rozhodnutie zmeniť.(11) Dospelo sa preto k záveru, že preskúmanie týkajúce sa dovozu určitých plastových vriec a vrecúšok s pôvodom okrem iného v Čínskej ľudovej republike by sa malo ukončiť bez zmeny a doplnenia platných antidumpingových opatrení,PRIJALA TOTO NARIADENIE:Článok 1Čiastočné predbežné preskúmanie antidumpingových opatrení uplatniteľných na dovoz určitých plastových vriec a vrecúšok s pôvodom okrem iného v Čínskej ľudovej republike, ktoré sa začalo podľa článku 11 ods. 3 nariadenia (ES) č. 384/96, sa týmto ukončuje bez zmeny a doplnenia platných antidumpingových opatrení.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. ES L 56, 6.3.1996, s. 1.[2] Ú. v. EÚ L 270, 29.9.2006, s. 4.[3] Ú. v. EÚ L 67, 12.3.2009, s. 5.[4] Ú. v. EÚ C 176, 11.7.2008, s. 9.


Dôležité právne oznámenie

|

52009PC0319

Návrh nariadenie rady ktorým sa ukončuje preskúmanie v súvislosti s novým vývozcom nariadenia (ES) č. 192/2007, ktorým sa ukladá konečné antidumpingové clo na dovoz určitého polyetyléntereftalátu s pôvodom okrem iného v Malajzii a ktorým sa opätovne ukladá clo na dovoz od jedného vývozcu z tejto krajiny a končí registrácia takéhoto dovozu  /* KOM/2009/0319 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 26.6.2009KOM(2009) 319 v konečnom zneníNávrhNARIADENIE RADYktorým sa ukončuje preskúmanie v súvislosti s novým vývozcom nariadenia (ES) č. 192/2007, ktorým sa ukladá konečné antidumpingové clo na dovoz určitého polyetyléntereftalátu s pôvodom okrem iného v Malajzii a ktorým sa opätovne ukladá clo na dovoz od jedného vývozcu z tejto krajiny a končí registrácia takéhoto dovozuDÔVODOVÁ SPRÁVA1) Kontext návrhu |Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 2117/2005 z 21. decembra 2005 (ďalej len „základné nariadenie“), v konaní týkajúcom sa dovozu polyetyléntereftalátu (ďalej len „PET“) s pôvodom v Malajzii. |Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení. |Existujúce predpisy v oblasti návrhu Nariadenie Rady (ES) č. 192/2007 z 22. februára 2007, ktorým sa ukladá konečné antidumpingové clo na dovoz určitého polyetyléntereftalátu s pôvodom v Indii, Indonézii, Malajzii, Kórejskej republike, Thajsku a na Taiwane po preskúmaní uplynutia platnosti a čiastočnom predbežnom preskúmaní podľa článku 11 ods. 2 a článku 11 ods. 3 nariadenia (ES) č. 384/96. |Súlad s inými politikami a cieľmi Únie Neuplatňuje sa. |Konzultácia so zainteresovanými stranami a posúdenie vplyvu |Konzultácie so zainteresovanými stranami |Príslušné zainteresované strany už mali počas prešetrovania príležitosť obhajovať svoje záujmy v súlade s ustanoveniami základného nariadenia. |Získavanie a využívanie expertízy |Externá expertíza nebola potrebná. |Posúdenie vplyvu Tento návrh je výsledkom implementácie základného nariadenia. V základnom nariadení sa nestanovuje všeobecné posúdenie vplyvu, ale uvádza sa úplný zoznam podmienok, ktoré sa musia posúdiť. |3) Právne prvky návrhu |Zhrnutie navrhovaného opatrenia Komisia 6. novembra 2008 iniciovala preskúmanie v súvislosti s novým vývozcom nariadenia Rady (ES) č. 192/2007, ktorým sa ukladá konečné antidumpingové clo na dovoz určitého polyetyléntereftalátu s pôvodom okrem iného v Malajzii, zrušila clo v súvislosti s dovozom od jedného vývozcu z tejto krajiny a stanovila, že tento dovoz bude podliehať registrácii. Príslušnou spoločnosťou je spoločnosť Eastman Chemical Malaysia SDN.BHD (ďalej len „žiadateľ“). Počas konania sa spoločnosť Eastman Chemical (Malaysia) SDN.BHD rozhodla stiahnuť svoju žiadosť o preskúmanie v súvislosti s novým vývozcom. Preto nebolo možné pre tohto žiadateľa stanoviť individuálne dumpingové rozpätie a colnú sadzbu. Vzhľadom na uvedené skutočnosti by sa žiadateľovi malo opätovne uložiť zostatkové clo uvedené v pôvodnom prešetrovaní. Preto sa navrhuje, aby Rada prijala pripojený návrh nariadenia, ktoré by malo byť uverejnené v Úradnom vestníku Európskej únie najneskôr do 4. augusta 2009. |Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005, a najmä jeho článok 11 ods. 4. |Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z nasledujúcich dôvodov. |Forma opatrenia je opísaná v základnom nariadení a je mimo rozsahu pôsobnosti vnútroštátneho rozhodovania. |Uvedenie údajov o spôsobe, akým sa finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa neuplatňuje. |Výber nástrojov |Navrhované nástroje: nariadenie. |Iné prostriedky by neboli primerané, pretože základné nariadenie nestanovuje alternatívne možnosti. |4) Vplyv na rozpočet |Návrh nemá vplyv na rozpočet Spoločenstva. |NávrhNARIADENIE RADYktorým sa ukončuje preskúmanie v súvislosti s novým vývozcom nariadenia (ES) č. 192/2007, ktorým sa ukladá konečné antidumpingové clo na dovoz určitého polyetyléntereftalátu s pôvodom okrem iného v Malajzii a ktorým sa opätovne ukladá clo na dovoz od jedného vývozcu z tejto krajiny a končí registrácia takéhoto dovozuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 11 ods. 4,so zreteľom na návrh predložený Komisiou po porade s poradným výborom,keďže:A. PREDCHÁDZAJÚCI POSTUP(1) Nariadením (ES) č. 192/2007[2] Rada v nadväznosti na preskúmanie pred uplynutím platnosti uložila konečné antidumpingové clo na dovoz určitého polyetyléntereftalátu (ďalej len „PET“) s pôvodom okrem iného v Malajzii do Spoločenstva. Platné opatrenia predstavuje colná sadzba vo výške 160,1 EUR/t s výnimkou výslovne uvedených spoločností, na ktoré sa vzťahujú individuálne colné sadzby. Podľa toho istého nariadenia boli antidumpingové clá takisto uložené na dovoz PET s pôvodom v Indii, Indonézii, Kórejskej republike, Thajsku a na Taiwane. Pôvodné opatrenia boli uložené na základe prešetrovania (ďalej len „pôvodné prešetrovanie“) nariadením (ES) č. 2604/2000[3].B . SÚČASNÝ POSTUP1. Žiadosť o preskúmanie(2) Komisia následne dostala žiadosť od spoločnosti Eastman Chemical (Malaysia) SDN.BHD (ďalej len „žiadateľ“) o začatie preskúmania nariadenia č. 192/2007 v súvislosti s novým vývozcom v súlade s článkom 11 ods. 4 základného nariadenia. Žiadateľ tvrdil, že určitý PET nevyvážal do Spoločenstva počas obdobia prešetrovania, na základe ktorého sa stanovili antidumpingové opatrenia, t. j. obdobia od 1. októbra 1998 do 30. septembra 1999 (ďalej len „pôvodné obdobie prešetrovania“), a že nie je prepojený so žiadnym vyvážajúcim výrobcom určitého PET, na ktorý sa vzťahujú uvedené antidumpingové opatrenia. Žiadateľ ďalej tvrdil, že určitý PET začal vyvážať do Spoločenstva po skončení pôvodného obdobia prešetrovania.2. Začatie preskúmania v súvislosti s novým vývozcom(3) Komisia preskúmala prima facie dôkazy predložené žiadateľom a uznala ich za dostatočné na začatie preskúmania v súlade s článkom 11 ods. 4 základného nariadenia. Po porade s poradným výborom a po tom, ako príslušné výrobné odvetvie Spoločenstva dostalo možnosť vyjadriť svoje pripomienky, Komisia začala prostredníctvom nariadenia (ES) č. 1082/2008[4] preskúmanie nariadenia (ES) č. 192/2007, pokiaľ ide o žiadateľa.(4) V súlade s článkom 2 nariadenia Komisie (ES) č. 1082/2008 bolo zrušené antidumpingové clo vo výške 160,1/t uložené nariadením (ES) č. 192/2007 na dovoz určitého PET vyrobeného a predávaného na vývoz do Spoločenstva žiadateľom. Súčasne sa podľa článku 14 ods. 5 základného nariadenia colným orgánom nariadilo, aby podnikli vhodné kroky na registráciu tohto dovozu.3. Príslušný výrobok(5) Príslušný výrobok, na ktorý sa vzťahuje súčasné preskúmanie, je ten istý výrobok ako výrobok pri pôvodnom prešetrovaní, t. j. PET s viskozitou 78 ml/g alebo vyššou, podľa normy ISO 1628-5, a spadajúci pod kód KN 3907 60 20.4. Príslušné strany(6) Komisia oficiálne upovedomila žiadateľa, výrobné odvetvie Spoločenstva a zástupcov vyvážajúcej krajiny o začatí preskúmania. Zainteresované strany mali možnosť písomne sa vyjadriť a byť vypočuté.(7) Komisia zaslala žiadateľovi dotazník a dostala ho vyplnený v rámci lehoty stanovenej na tento účel. Komisia chcela overiť všetky údaje, ktoré považovala za potrebné na účely stanovenia dumpingu, a preto sa v priestoroch žiadateľa uskutočnila overovacia návšteva.5. Obdobie revízneho prešetrovania(8) Obdobie preskúmania v súvislosti s novým vývozcom pokrývalo obdobie od 1. októbra 2007 do 30. septembra 2008.C. STIAHNUTIE ŽIADOSTI O PRESKÚMANIE V SÚVISLOSTI S NOVÝM VÝVOZCOM(9) Listom z 22. apríla 2009 adresovaným Komisii žiadateľ formálne stiahol svoju žiadosť o preskúmanie v súvislosti s novým vývozcom bez toho, aby poskytol osobitné odôvodnenie.(10) Za týchto okolností Komisia nemohla pre tohto žiadateľa stanoviť individuálne dumpingové rozpätie a colnú sadzbu. Preto sa na záver skonštatovalo, že dovoz PET s viskozitou 78 ml/g alebo vyššou do Spoločenstva v súlade s normou ISO 1628-5 spadajúceho pod kód KN 3907 60 20 s pôvodom v Malajzii, ktorý vyrába a predáva spoločnosť Eastman Chemical (Malaysia) SDN.BHD na vývoz do Spoločenstva, by mal podliehať celoštátnemu clu uplatňujúcemu sa na „všetky ostatné spoločnosti“ v Malajzii (160,1 EUR/t) uloženému nariadením Rady č. 192/2007 a preto by sa mala opätovne uložiť táto colná sadzba.D. SPÄTNÝ VÝBER ANTIDUMPINGOVÉHO CLA(11) V súvislosti s uvedenými zisteniami sa antidumpingové clo uplatniteľné na spoločnosť Eastman Chemical (Malaysia) SDN.BHD vyberá spätne od dátumu začatia preskúmania týkajúceho sa dovozu príslušného výrobku, ktorý bol zaregistrovaný podľa článku 3 nariadenia Komisie (ES) č. 1082/2008.E. UVEREJNENIE A OBDOBIE UPLATŇOVANIA OPATRENÍ(12) Žiadateľ a ostatné zainteresované strany boli informovaní o základných skutočnostiach a dôvodoch, na základe ktorých sa plánovalo opätovne uložiť konečné antidumpingové clo na dovoz určitého PET s pôvodom okrem iného v Malajzii, ktorý vyrába a predáva spoločnosť Eastman Chemical (Malaysia) SDN.BHD na vývoz do Spoločenstva, a spätne vyberať toto clo na dovoz, ktorý podlieha registrácii. Ich pripomienky sa zvážili a prípadne vzali do úvahy.(13) Toto preskúmanie neovplyvňuje dátum, kedy uplynie platnosť opatrení uložených nariadením (ES) č. 192/2007 podľa článku 11 ods. 2 základného nariadenia,PRIJALA TOTO NARIADENIE:Článok 11. Týmto sa ukončuje preskúmanie v súvislosti s novým vývozcom, ktoré sa začalo na základe nariadenia (ES) č. 1082/2008, a na dovoz uvedený v článku 1 nariadenia (ES) č. 1082/2008 sa týmto ukladá antidumpingové clo uplatniteľné podľa článku 1 nariadenia (ES) č. 192/2007 na „všetky ostatné spoločnosti“ v Malajzii.2. Antidumpingové clo uplatniteľné podľa článku 1 nariadenia (ES) č. 192/2007 na „všetky ostatné spoločnosti“ v Malajzii sa týmto vyberá s účinnosťou od 6. novembra 2008 na dovoz určitého polyetyléntereftalátu, ktorý bol zaregistrovaný podľa článku 3 nariadenia (ES) č. 1082/2008.3. Colným orgánom sa týmto nariaďuje, aby zastavili registráciu dovozu vykonávanú na základe článku 3 nariadenia (ES) č. 1082/2008.4. Ak nie je uvedené inak, uplatňujú sa platné ustanovenia týkajúce sa cla.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. ES L 56, 6.3.1996, s. 1.[2] Ú. v. EÚ L 59, 27.2.2007, s. 1. (BG, ES, CS, DA, DE, ET, EL, EN, FR, IT, LV, LT, HU, NL, PL, PT, RO, SK, SL, FI, SV) ; Ú. v. EÚ L 352M, 31.12.2008, s. 972 (MT).[3] Ú. v. ES L 301, 30.11.2000, s. 21. Nariadenie naposledy zmenené a doplnené nariadením (ES) č. 1646/2005 (Ú. v. EÚ L 266, 11.10.2005, s. 10).[4] Ú. v. EÚ L 296, 5.11.2008, s. 5.